Calonkan Selebriti Pilihan Anda Untuk Astro On The Go Fan Choice Awards Sekarang!

Tahukah anda, kini kita mempunyai satu lagi acara anugerah untuk memberikan penghargaan kepada penggiat dunia hiburan dan juga selebriti yang gigih menghiburkan kita semua sepanjang tahun dan ianya adalah Astro On The Go Fan Choice Awards!

Dan bermula hari ini sehingga 13 April 2014, anda mempunyai kuasa untuk menentukan calon yang bakal tersenarai dalam Top 4 setiap kategori yang dipertandingkan dalam Astro On The Go Fan Choice Awards kelak.

Anda sebagai peminat mempunyai hak untuk mencalonkan pilihan anda yang terdiri dari pelakon lelaki, pelakon wanita, drama televisyen, sukan, rancangan TV dan juga filem tempatan yang telah menjadi perhatian sepanjang setahun yang lalu.

Caranya mudah sahaja, anda hanya perlu melayari Facebook sebagai platform untuk anda menamakan calon pilihan anda TETAPI perlu diingat juga anda perlu mempunyai akaun Twitter untuk membuat pilihan.

Jangan lupa untuk mengikuti perkembangan Astro On The Go Fan Choice Awards yang bakal kami bawakan dari masa ke semasa lebih lebih lagi tentang siapakah yang berjaya tercalon ke Top 4. Stay tuned!


Ayah Emma Maembong Siasat Identiti Zizan Razak, Belum Rancang Kahwin

Bukan sesuatu yang memeranjatkan apabila pelakon Emma Maembong akhirnya mengaku kepada pihak media bahawa benar yang dia bercinta dengan pelakon dan pelawak terkenal Zizan Razak, seperti yang didakwa sebelum ini.

Bertemu Emma pada majlis pelantikannya sebagai duta produk kecantikan Maixara di Menara Kuala Lumpur semalam, aktres kacukan Melayu-Scotland ini berkata, selama ini dia bukan sengaja merahsiakan perhubungan tersebut meskipun sering diasak dengan pelabgai spekulasi hinggalah timbulnya beberapa kontroversi.

“Saya tahu selama ini ramai media juga peminat tertanya-tanya hubungan kami. Tapi pada ketika itu saya tidak berani untuk membuat apa-apa kenyataan melainkan menyatakan kami kawan kerana masa tu memang kami hanya sebagai kawan rapat. Saya memang dah kenal Zizan lama, sejak sebelum jadi artis lagi sebab kami sekampung dan berjiran. Dan bila saya jadi artis baru kami berkawan rapat”

“Saya tak mahu terlalu menjaja hubungan kami pada ketika itu sebab baru sekadar kawan. Nanti kalau tak membawa kepada peringkat seterusnya, malu. Bagi saya, sebelum lahirnya hubungan cinta, kita dan pasangan kita memerlukan masa untuk masing-masing kenali hati budi. InsyAllah kalau ada jodoh saya tak akan sorok, saya akan beritahu pada semua.” katanya lagi.

Namun kata Emma, setakat ini mereka belum merancang mahupun berbincang soal kahwin. Bagaimana pelakon yang mula mencipta nama menerusi drama ‘Kau Yang Terindah’ ini bersykur kerana Zizan sangat disenangi oleh bapanya. Seperkara yang melucukan, cerita Emma, saat dia membawa Zizan bertemu dengan keluarga, bapa Emma langsung tidak mengetahui yang Zizan adalah seorang artis.

“Zizan adalah lelaki pertama yang saya bawa jumpa ayah. Sebelum ini saya tak pernah bawa mana-mana kawan lelaki saya jumpa dengan ayah. Masa jumpa tu ayah memang tak kenal siapa Zizan. Tapi bila Zizan mula cakap dalam loghat Terengganu, mereka mula mesra dan terus rancak berbual”

“Tapi kemudiannya ayah saya jadi hairan sebab semasa kami berjalan, ramai pula orang yang ingin ambil gambar dengan Zizan. Dalam diam-dia ayah bertanyakan pada kawan-kawan dia, siapa Zizan. Selepas dapat tahu daripada kawan-kawan dia, baru lah dia tahu yang Zizan tu artis. Baru lah dia tahu yang anak dia bercinta dengan artis”

“Tapi Alhamdulillah, ayah tidak menghalang perhubungan kami, asalkan kami tahu jaga batas pergaulan”, katanya sambil tersenyum mengenang gelagat ayahnya yang juga merupakan pelukis terkenal negara Ismail Maembong.

Dalam perkembangan lain, Emma kini menggalas tanggungjawab sebagai duta Maixara selama setahun. Selain itu pada bulan April ini, Emma tidak mengambil mana-mana tawaran berlakon kerana ingin berehat dan meluangkan masa bersama keluarga. (rtky/fr)


Anak Cemerlang SPM, Rozita Che Wan Bakal Hadiah BMW X6

Hey ho! Kami di sini ingin memohon Rozita Che Wan mengambil kami semua sebagai anak angkat dan kami sanggup repeat paper SPM untuk sebuah BMW X6 yang bernilai RM500,000 itu.

Semua sudah sedia maklum yang anak kepada Rozita Che Wan, Ammar Effendy telah berjaya mencatatkan keputusan cemerlang dalam Sijil Pelajaran Malaysia (SPM) baru baru ini dengan memperoleh 8A dan pastinya ini sesuatu yang harus dibanggakan oleh selebriti itu.

Dalam satu temubual bersama media baru baru ini, Rozita Che Wan mendedahkan yang anaknya itu mengimpikan sebuah kereta sport sebagai hadiah berjaya dalam SPM dan isteri kepada Zain Saidin itu nampaknya mahu merealisaikan impian anaknya.

Rozita Che Wan memberitahu yang beliau ingin menghadiahkan sebuah BMW X6 yang menjadi keinginan anak lelaki kesayangannya itu namun perlu menunggu kerana beliau mahu selesaikan urusan membeli kereta untuk dirinya sendiri terlebih dahulu.

Rozita Che Wan dan suami merancang untuk membeli sebuah kereta baru yang lebih besar memandangkan beliau kini sedang hamil dan ahli keluarga akan bertambah. Bertuahnya menjadi anak Rozita Che Wan. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.530)

VIDEO HARI INI: Hari ini kami belajar yang kita semua tidak akan mampu untuk mengangkat sebongkah emas dengan hanya menggunakan sebelah tangan, ini video penyanyi kumpulan The Barenaked Ladies mencuba. Tapi, ianya hanya seberat ~25kg.

Siri televisyen popular ini telah berakhir hujung minggu lalu, namun Neil Patrick Harris dalam satu temubual terbaru bersama media mendedahkan yang set DVD How I Met Your Mother akan mengandungi penghujung berlainan atau alternatif. Yes! – EW

Sebuah dokumentari yang diterbitkan pada tahun 1998 berjudul Kurt & Courtney boleh ditonton oleh mereka di Amerika Syarikat secara percuma bersempena dengan ulangtahun kematian Kurt Cobain yang ke 20. What a convenience. – Huff. Post

Dalam satu sidang media hujung minggu lalu, penyanyi Misha Omar telah memilih tarikh 2 Mei sebagai tarikh pernikahan beliau bersama tunangnya, juruterbang Malaysia Airlines (MAS), Firos Ezzwan Rossly dan ianya dipilih atas permintaan ibunya. – Utusan Malaysia

Filem superhero terbaru yang kini sedang hangat di pawagam, Captain America: Winter Soldier dijangka akan mengutip lebih US$270 juta dari seluruh dunia selepas habis tayangan hujung minggu lalu dan bakal bergelar filem terlaris bulan April. – THR

Berita terbesar yang melanda dunia hiburan K-pop hujung minggu lalu adalah berita tentang ahli kumpulan Girls’ Generation (SNSD), Tiffany yang telah mengesahkan mempunyai hubungan cinta dengan Nickhun (2PM). Satu lagi pasangan untuk diperhati, heh.- Soompi


Bakal Bersalin Jun, Liyana Jasmay Anjur Doa Selamat Buat Bakal Anak

Menurut Liyana Jasmay dalam satu temubual bersama media sebelum ini, beliau sudah lama sebenarnya merancang untuk mengadakan majlis doa selamat bagi menyambut kelahiran bayi yang bakal lahir.

Sabtu lalu satu majlis doa selamat telah diadakan di kediaman keluarga Liyana bagi menyambut kelahiran anak sulungnya. Majlis doa selamat itu turut meraikan kakaknya, Adriana yang juga bakal melahirkan anak pada Mei ini.

BACA: Liyana Jasmay Bakal Anjurkan Majlis Khas Untuk Umum Jantina Anak

Majlis telah diadakan di rumah keluarga Liyana di Kemensah Height dan di majlis tersebut Liyana mengumumkan bakal menerima kelahiran bayi perempuan. Liyana yang kini hamil 7 bulan dijangka akan melahirkan bayi sulungnya di Prince Court Medical Centre pada Jun hadapan.

“Kalau nak tahu, saya sudah membuat pelbagai persiapan menantikan anak sulung saya ini dengan menyediakan sebuah bilik untuknya. Dan rasanya saya dah banyak beli baju anak, risau pula jika ia tidak sempat nak dipakai. Maklumlah, bayi kan cepat membesar”

“Apa-apa pun, saya akan menjaga dia seperti seorang puteri. Sama macam ibu saya menjaga saya ketika kecil,” ujar Liyana Jasmay yang ditemui pihak media.

Segala persiapan bayi telah disiapkan. Malah Liyana telah mengupah seorang bidan bagi menjaganya sepanjang tempoh berpantang. Beberapa rakan artis lain turut kelihatan hadir di majlis doa selamat tersebut. Antara nya Awal Ashari, Scha Alyahya, Qalisya Ray.

Di sini turut kami sertakan sekali beberapa gambar disekitar majlis doa selamat yang berlangsung Sabtu lalu untuk tatapan anda. Doakan yang baik baik sahaja supaya perjalanan Liyana Jasmay untuk bersalin nanti dipermudah. (rtky/bsr)


Isteri Kedua Ashraf Muslim, Wan Sakinah Selamat Bersalin

Melalui laman instagram, isteri kedua Ashraf Muslim memaklumkan berita gembira mengenai kelahiran anak sulung pasangan ini.

Tepat jam 11.50 malam tadi, Wan Sakinah Ahmad Saburi telah selamat melahirkan seorang bayi perempuan secara normal seberat 2.51 kg.

Melalui mesej bergambar di instagram, Wan Sakinah melahirkan rasa gembira kerana anak nya itu mempunyai 2 orang ibu, Dayana yang merupakan isteri pertama Ashraf Muslim.

Untuk anda yang tidak tahu, Wan Sakinah merupakan isteri kedua Ashraf Muslim dan pasangan ini pernah menimbulkan kontroversi di negara kita apabila telah bernikah di Thailand pada Julai tahun tanpa pengetahuan isteri pertama, Dayana.


Rozita Che Wan Kerugian RM500,000

Aktres jelita Rozita Che Wan atau nama timangannya Che Ta terpaksa menanggung kerugian hampir RM500,000 gara-gara nama dan gambarnya telah dipergunakan secara tidak sah dan tanpa kebenaran oleh dua jenama produk kecantikan bertujuan untuk melariskan lagi jualan produk tersebut terutama di dalam media sosial.

Lebih membuatkan pelakon ini kesal apabila timbul dakwaan dari satu jenama produk kesuburan mendakwa dirinya mengandung disebabkan memakan salah satu daripada produk tersebut. Selain satu lagi jenama produk iaitu produk kecantikan payudara menggunakan gambarnya juga tanpa kebenaran.

Demi membersihkan namanya, Che Tah yang kini sedang hamil 3 bulan, membuat keputusan untuk mengambil tindakan undang-undang dengan memberi notis tuntutan terhadap pihak syarikat produk berkenaan.

Menurut Che Ta, sebelum itu beliau sudah memberi amaran kepada pihak syarikat juga agen produk berkenaan agar menurunkan gambarnya — namun tiada sebarang tindakan yang diambil oleh pihak syarikat itu.

“Ini bukan kali pertama nama dan gambar saya dipergunakan. Saya sudah mengetahui perkara ini sejak tiga bulan lalu. Sehinggalah pada Isnin lalu seorang individu menghantar WhatsApp kepada saya bertanyakan tentang keberkesanan produk ini. Saya terkejut”

“Padahal saya tidak tahu menahu pun tentang produk itu. Saya tak mahu jadi bodoh. Jadi saya rasa saya harus bersihkan nama saya dan tidak mahu pihak yang tidak bertanggungjawab ini terus menggunakan nama saya tanpa kebenaran”

“Sebelum ini pihak ada ada menghubungi agen produk berkenaan dan meminta supaya mereka menurunkan gambar saya tetapi pihak berkenaan tidak berbuat demikian. Saya juga ada memberi komen di laman Instagram mengatakan saya tidak mengunakan produk itu”

“Saya minta secara baik tetapi mereka tidak peduli. Jadi saya terpaksa menghantar notis tuntutan. Lagipun disebabkan hal ini, sebuah syarikat produk kecantikan terpaksa menangguhkan hasrat saya untuk mengambil saya sebagai duta mereka”

“Disebabkan itu juga saya kerugian lebih kurang RM500,000,” kata Che Ta pada sidang media khas yang diadakan di Flora Cafe, Ampang Walk, pada Jumaat.

Sementara itu penguam yang mewakili Che Ta, iaitu Ahmad Fuad Hasim berkata satu notis tuntutan akan dihantar kepada syarikat berkenaan dalam masa terdekat ini.

“Kami akan menghantar notis kepada syarikat tersebut dan memberi tempoh selama 14 hari dari sekarang untuk mereka menurunkan gambar Rozita Che Wan. Disamping ada beberapa tuntutan lain termasuk tuntutan wang ringgit. Jika mereka enggan berbuat demikian, tindakan susulan akan dikenakan,” tegas Ahmad Fuad.

Dalam pada itu Che Ta menegaskan beliau hanya merupakan duta kepada hanya dua produk kecantikan iaitu Safi Rania Gold dan Longevite.

Justeru beliau berharap pihak syarikat yang bertanggungjawab itu dapat menghormati keputusannya sekaligus tuntutan notis tersebut sebagai peringatan kepada pengusaha produk-produk yang lain supaya kes seperti ini tidak di pandang ringan oleh masyarakat. (rtky/fr)


James Franco Pikat Gadis Bawah Umur Di Akaun Instagram?

Seorang gadis bertuah, Lucy dari Scotland berusia 17 tahun berada di New York telah bertemu dengan pelakon James Franco di pertunjukan Broadway, Of Mice and Men. Di situ mereka berkenalan, Lucy sempat mengambil video Instagram dengan Franco lalu selebriti itu meminta Lucy tag namanya pada video tersebut.

Malam itu juga, Lucy dan Franco, 35 tahun berborak di Instagram. Lucy berkongsi perbualan mereka di Instagram di Imgur. Dalam perbualan mereka, Lucy meminta Franco menunjukkan bukti dengan menghantar gambar dan Franco laksanakannya. Di bawah, kami kongsikan perbualan James Franco pikat gadis bawah umur di Instagram.

Kemudiannya, Franco memuat naik status di twitter peribadinya dengan menulis “I HOPE PARENTS KEEP THEIR TEENS AWAY FROM ME. Thank you.”


Radhi (OAG) Selamat Bergelar Suami & Resepsi Selepas Raya Aidilfitri

Setelah hampir empat tahun menduda, vokalis kumpulan OAG, Radhi sah bergelar suami kepada Nur Shahira Ayu Zahiri atau Ayu, dengan sekali lafaz, sekitar jam 10.30 pagi ini. Majlis akad nikah mereka telah diadakan di masjid Masjid Sultan Salahuddin Abdul Aziz Shah, Shah Alam.

Pemilik nama sebenar, Muhammad Radhi Razali, 37, telah dinikahkan oleh Imam Besar Masjid Neger, Mohd Firdaus Subhi. Ayu, 20, yang merupakan seorang model sambilan menerima mas kahwin sebanyak RM300 dan wang hantaran sebanyak RM30,000.

Sejurus selepas akad nikah, diadakan upacara pembatalan air sembahyang. Radhi menyerahkan mas kahwin serta menyarungkan cincin kepada isterinya. Kemudian Ayu pula menyarungkan cincin kepada suaminya.

Radhi memberi 12 dulang hantaran kepada pengantin perempuan berupa tepak sireh, kek, sejadah, beg tangan berserta dompet, produk wangian, produk kecantikan dan sebentuk cincin.

Sebagai balasan, gadis manis berasal dari Kuala Lumpur ini memberikan 14 dulang hantaran kepada pengantin lelaki berupa Al-Quran, sireh junjung, sejadah, buah-buahan, dompet berserta tali pinggan dan cermin mata.

Pasangan mempelai mengenakan busana sedondon berona putih. Radhi segak berbaju Melayu dan Ayu anggun mengenakan baju kurung moden-tradisional. Majlis yang diadakan serba ringkas tapi dan penuh meriah ini dihadiri seramai kira-kira 100 tetamu terdiri daripada ibu bapa serta ahli keluarga terdekat kedua-dua mempelai, teman-teman rapat dan para wakil media.

Mengimbas detik perkenalan mereka, pasangan ini bertemu ketika Radhi membuat persembahan di pusat beli belah The Curve, Damansara, kira-kira lima tahun lalu. Ketika itu Ayu baru berusia 15 tahun. Selepas pertemuan itu mereka menjadi akrab sehinggalah kedua-duanya memutuskan untuk menjadi pasangan kekasih.

Sementara itu majlis resepsi mereka pula bakal diadakan selapas Hari Raya Aidilfitri.

Radhi sebelum ini pernah mendirikan rumah tangga dengan Shazlin Sharif, 35, pada 1 Januari 2005 dan bercerai pada 8 Jun 2010. Hasil perkahwinan itu, mereka dikurniakan seorang anak lelaki iaitu Muhammad Rifdhi Muslim yang kini berusia 10 tahun. (rtky/fr)


6 Tips Cinta Yang Menarik Dari Gwyneth Paltrow

Baru-baru ini, pelakon Gwyneth Paltrow telah mengumumkan bahawa dia dan suaminya Chris Martin telah berpisah selepas bersama hampir 9 tahun sejak Disember 2003.

Walaupun berita itu tidaklah begitu mengejut (sebelum ini banyak gosip mengenai keretakan hubungan mereka) ianya sedikit ironi, memandangkan Gwyneth sebelum ini ada banyak memberi nasihat mengenai hubungan dan cinta. Berikut adalah tips cinta yang agak menarik darinya :

Paltrow menasihati supaya anda menghindari dari suka menjerit kepada pasangan anda. Apa sahaja yang anda rasa, lakukan sebaliknya. Pergi kepada pasangan anda dengan kasih sayang dan tawan hatinya. Bagi kami, mungkin perbincangan rasional adalah idea yang lebih baik dari ini.

Pada tahun 2012, Paltrow memberitahu Harper’s Bazaar bahawa pendekatan lama di dalam hubungan adalah kunci utama. “Saya mahu mengekalkan perkahwinan saya dan keluarga saya, jadi saya perlu berada di sana apabila dia [suami, Chris Martin] balik ke rumah,” katanya. “Anda perlu menjadi seorang isteri“

Menurut Gwyneth, “Chris adalah seorang pencipta lagu yang genius. Jadi saya tidak pernah berkata, di mana kamu? Anda perlu berada di rumah sekarang. Saya lebih suka memberi dia kebebasan”

Dia juga berkata yang dia merupakan wanita yang pemaaf tetapi tidak boleh memberikan jawapan jujur kerana tidak pernah mengalami situasi itu. Khabar angin tersebar bahawa perkahwinan Gwyneth dan Chris Martin berakhir selepas Gwyneth dikesan mencium bekas teman lelakinya Donovan Leitch. Hmm.. Memang pelik!

Dia memang terkenal dengan pelbagai tips diet termasuklah diet jus detoks dan juga diet makrobiotik. Menurutnya kandungan bukunya yang diterbitkan pada tahun 2013 iaitu All Good, seluruh keluarga sama-sama berkongsi keseronokan penjagaan makanan yang dilakukan olehnya. Dia juga telah menetapkan makanan apa yang boleh dan tidak boleh dimakan oleh anak-anaknya. Baru-baru ini dia juga mendedahkan yang keluarganya tidak makan karbohidrat seperti pasta, roti, bijirin diproses seperti beras putih.

Walau kebenaran itu pahit, bagi Gwyneth, jujur adalah perkara paling penting. Di dalam banyak temubual bersamanya, dia banyak membicarakan tentang perkahwinan dan nasihat. Dia juga berkata yang dia melalui saat-saat getir sama seperti pasangan lain.


Rita Rudaini: Aidil Zafuan Tidak Patut Berkira Dengan Anak Anak

Baru baru ini dalam satu kenyataan kepada mahkamah, Aidil Zafuan telah mengakui yang beliau hanya mampu memberikan RM2,000 kepada Rita Rudaini sebagai nafkah buat anak anak mereka dan kenyataan ini menerima pelbagai reaksi daripada para peminat.

BACA: Aidil Zafuan Hanya Mampu Bayar Rita Rudaini RM2,000 Setiap Bulan

Dalam temubual bersama Berita Harian hari ini, Rita Rudaini mengakui sebak apabila mendengar kenyataan bekas suaminya itu dan berkata Aidil Zafuan tidak sepatutnya berkira dengan jumlah perbelanjaan anak anak lebih lebih lagi di zaman sekarang.

“Saya sangat sebak sewaktu mendengar pengakuan Aidil. Bayangkan kos sara hidup sekarang bukannnya murah, yuran sekolah saja sudah mahal. Belum lagi termasuk makan pakai dan sakit pening. Saya tidak tahu hendak kata apa”

“Dia tidak sepatutnya berkira dnegan anak. Janganlah disebabkan terlalu ingin menjaga hati banyak pihak, dia sanggup korbankan kebajikan anak, sedangkan dia sepatutnya mengutamakan anak terlebih dahulu,” kata Rita Rudaini.

Rita Rudaini menambah yang beliau sendiri mampu memberikan kehidupan yang selesa buat anak anak mereka namun tidak mahu Aidil Zafuan melupakan tanggungjawab beliau sebagai seorang bapa. (rtky/m)


Adira AF: Instagram Saya Jadi Sarang Peminat Bergaduh

Isu mengenai artis dan laman sosial Instagram bagaikan tidak surut dan ini termasuklah penyanyi Adira AF yang terpaksa menjelaskan mengapa dia membuang segala gambarnya bersama kekasihnya, Shahrol diakaunnya dan kerana itu ramai yang beranggapan bahawa hubungan mereka telah berakhir.

“Saya delete gambar, tak semestinya hubungan saya berakhir atau erti kata lain saya dah putus tetapi ini saya buat adalah untuk mengelakkan timbulnya pelbagai spekulasi yang lain kerana gambar-gambar yang ada dalam Instagram saya peminat jadikan tempat tersebut sebagai satu tempat untuk mereka bergaduh mengenai gambar saya. Daripada saya blocked mereka lebih baik untuk saya delete semua gambar yang boleh mereka jadikan ini semua sebagai tempat untuk bercakaran sesama mereka”

“Ada peminat yang feeling sebagai ustazah dalam Instagram saya dan kerana komennya di situ mempengaruhi peminat saya yang lain untuk mengutuk mengenai gambar yang telah saya kongsi. Sebelum itu saya sudah berbincang bersama Shahrol untuk delete gambar kami bersama dan dia tahu dan faham dengan keputusan saya,” ujarnya ketika ditemui semasa Konsert Stanza Cinta di Istana Budaya semalam.

Pada malam konsert itu juga, Shahrol kekasihnya datang membuat kejutan untuk menyaksikan persembahannya dan Adira sendiri tidak menyedari kehadirannya dan beranggapan itu adalah perkara biasa dan sedikit sebanyak memberikannya semangat untuk terus beraksi dengan baik sehingga Sabtu ini.

“Saya tak tahu pula dia nak datang tetapi sedikit sebanyak memberikan saya semangat untuk beraksi dengan lebih baik,” katanya sambil tersenyum.

Adira juga turut memberitahu bahawa dia mempunyai perancangan untuk berkahwin tetapi bukanlah dalam masa yang terdekat ini dan mempunyai sasaran sebelum 30 tahun untuk mengakhiri zaman bujang. Selain itu, dia turut menjelaskan perkaitan antara kekasihnya Shahrol, yang dikatakan pernah mempunyai hubungan istimewa bersama dengan aktres, Lana Nordin.

“Saya mempunyai perancangan untuk ke arah itu, tetapi tidak tahu bila masa yang sesuai dan secara automatiknya akan saya berkahwin sebelum memasuki umur yang ke-30 tahun”

“Mula-mula pelik juga apabila orang bercakap mengenai hubungan Shahrol dan Lana, ada juga saya bertanya mengapa benda ini boleh terjadi & sebenarnya tidak ada apa yang perlu diperkatakan lagi dan kami sama-sama saling mempercayai,” katanya. (rtky/hfz)


Adi Putra Tidak Ambil Peduli Isu Gambar Separuh Bogel

Baru-baru ini, peminat dunia hiburan tanah air heboh memperkatakan mengenai sekeping foto di dakwa Adi Putra dalam keadaan bertuala tanpa memakai baju yang tersebar di internet. Foto itu didakwa telah dimuat naik di laman Instagram oleh bekas suami kepada wanita yang didakwa mempunyai skandal dengan Adi Putra sebelum ini.

Adi Putra yang ditemui pada sidang media teater Di Bawah Lindungan Kaabah berkata foto itu sikit pun tidak menghalangnya dari terus memberi impak dalam karya yang diadaptasi dari novel ulama terkenal Indonesia, Allahyarham Prof. Hamka itu.

“Saya tidak ambil peduli sangat tentang perkara ini kerana pada saya ianya sudah lama selesai dan isu itu tidak menghalang saya untuk terus memberi impak dalam teater ini”

“Saya tidak mahu komen banyak tentang hal itu. Saya pun tidak marah pada pihak yang memuat naik foto itu kerana siapalah saya yang kerdil ini. Apa yang penting saya bersabar,” katanya yang enggan mengulas panjang.

Penerbit teater Di Bawah Lindungan Kaabah, Siti Rohaya Atan pula yakin isu foto panas teraju utama teater tersebut, Adi Putra yang tersebar di internet baru-baru ini tidak menjejaskan penerbitan teater berkenaan.

Jelas Rohaya, sejak dari awal pemilihan Adi Putra bukan kerana mahu mengambil kesempatan dek isu peribadi yang mengaitkan aktor itu. Sebaliknya beliau melihat pada kredibiliti, bakat dan disiplin pelakon itu sekaligus yakin Adi mampu menjayakan watak Hamid.

“Isu peribadi dalam dunia artis ataupun dunia politik ni, itu perkara biasa dan lambat laun ia pasti akan berlalu seperti air hujan. Dalam satu teori kewartawanan oleh Rupert Mardock pun ada menyebut, isu panas satu-satu berita itu akan mati dalam masa 100 hari.

“Saya ada satu prinsip dan pendekatan sama ada kita hendak percaya atau tidak dengan cerita kontroversi itu, terpulang pada masing-masing. Saya sudah lama mengenali Adi. Dan saya cukup yakin dengan kredibiliti, bakat dan disiplinnya,” tambahnya. (rtky/fr)


Awi Rafael Bersyukur Tinggalkan Hanez Suraya, Tidak Ambil Peduli Lagi

Pernah bercinta dengan Hanez Suraya, pastinya Awi Rafael tidak terlepas dari diajukan soalan berkaitan kontroversi kononnnya bekas teman wanitanya itu merampas suami orang dan isu itu masih diperkatakan sehingga ke hari ini.

Bertemu pihak media di sidang akhbar Minggu Setiausaha di Pusat Konvensyen Antarabangsa Putrajaya (PICC), Awi Rafael berkata yang beliau tidak lagi ambil peduli dengan kisah kekasihnya itu dan tidak lagi berhubung walaupun sebagai kawan.

“Saya sudah tak ada kena mengena lagi dengan Hanez. Apa yang berlaku pada dia tiada kaitan lagi dengan saya. Tetapi sebagai manusia, kita doakan saja yang terbaik untuk dia. Kalau saya sendiri yang berdepan dengan kontroversi sebegitu, saya juga akan sedih”

“Banyak yang saya belajar selepas berpisah dengan Hanez — saya belajar untuk percaya dan mendengar kata hati. Saya rasa saya tak boleh teruskan hubungan dengan dia dan saya gembira saya mengikut gerak hati saya,” ujar Awi Rafael bersyukur dengan keputusan yang dibuat.

Dalam temubual bersama GUA itu juga, Awi Rafael menafikan lagu Kalau Aku Kaya yang didendangkan bersama Altimet merupakan lagu yang ditujukan buat bekas kekasihnya itu dan berkata ianya lagu masyarakat. (rtky/m)


Kilafairy Tidak Peduli Kontroversi Hanez Suraya, Sedia Bekerjasama

Nama Kilafairy tiba tiba menjadi sebutan peminat selepas ada khabar mengatakan yang pelakon ini bakal menggantikan Hanez Suraya dalam pementasan teater Projek Kahwin selepas isu kontroversi konon’nya merampas suami orang.

Namun, Hanez Suraya kekal membawa watak utama dalam teater tersebut yang mana akan muncul pada pementasan bertarikh 11 hingga 14 Jun, sementara enam hari pementasan awal iaitu pada 6 hingga 10 Jun akan dilakonkan oleh Kilafairy.

Bercakap kepada Sinar Harian, Kilafairy mengakui yang beliau tak kisah dengan isu kontroversi Hanez Suraya sebelum ini dan sedia untuk bekerjasama dalam menjayakan pementasan teater ini kerana tiada masalah antara mereka.

“Saya tak rasa ada masalah untuk bekerjasama dengan Hanez kerana kami tidak mempunyai sebarang masalah di luar. Saya tak rasa dengan kontroversi Hanez akan terpalit kepada pengurusan dan barisan pelakon”

“Lagipun ia langsung tidak mengganggu latihan mahupun jadual pementasan memandangkan saya menjalani enam pementasan awal & 4 pementasan terakhir akan diterajui oleh Hanez”

“Setelah saya ditawarkan untuk membintangi teater ini saya terus menerimanya. Walaupun saya tahu Hanez Suraya juga turut sama menjayakan watak ini, namun saya percaya ia tidak akan menimbulkan sebarang masalah,” jelas Kilafairy. (rtky/m)


Betty Benafe Tidak Fikir Soal Kecantikan, Lebih Utamakan Soal Anak

Penyanyi dan pelakon persis Arab, Betty Benafe yang ditemui semasa sidang Mahdi Moudini: Best Illusionist in Malaysia 2014, yang ditemani suami serta anak sulungnya memberitahu yang dia kini sibuk memikirkan mengenai anak sulungnya dan tidak lagi memikirkan soal untuk kecantikan dan berdandan seperti zaman-zaman sebelum dia mempunyai anak.

“Saya dah tak fikir lagi soal kecantikan seperti berdandan, spa & sebagainya. Kalau dulu memang kita sibuk dengan benda-benda sebegini seperti membeli-belah baju baru, tetapi sekarang ini tumpuan itu lebih ke arah untuk membeli-belah untuk keperluan anak saya,” tuturnya ramah.

Katanya lagi apabila bayinya itu dilahirkan, segala-galanya telah berubah termasuk diri & suaminya sendiri kerana tanggungjawab mereka kini lebih berat dan baginya anak merupakan segala-gala penawar dan hilang segala masalah apabila melihat telatah comel bayinya itu.

“Saya seronok sangat apabila dikurniakan seorang anak dan bila kita tengah ada masalah dan tengok gelagat anak, saya rasa semua masalah yang berserabut dalam fikiran semua hilang. Saya tak nafikan juga bahawa lahirnya dia ke dunia, saya sendiri dapat merasakan perubahan besar dan positif seperti lebih protektif dan pengikat kasih sayang antara saya dan suami”

“Perasaan menjadi seorang ibu ini sangat aneh kerana sayang saya kepada anak sangat berbeza sekali dengan sayang kepada suami, ini kerana anak tak boleh diganti tetapi suami boleh diganti,” ujarnya sambil berseloroh.

“Suami saya sendiri sekiranya diberi pilihan, dia lebih rela untuk menyelamatkan anak daripada isterinya ini,” katanya sambil ketawa.

Walaubagaimanapun, Betty memberitahu bahawa bayinya kini tidak mempunyai pengasuh untuk menjaganya dan dia membawa ke mana sahaja bayinya itu dan suaminya sendiri juga masih ragu-ragu untuk meninggalkan bayi mereka kepada orang yang masih tidak dikenali meskipun mereka sekeluarga bakal mempunyai pembantu rumah tidak lama lagi.

“Kini apabila saya ke mana sahaja walaupun ke mesyuarat sekalipun, saya membawa anak kerana kami masih lagi tidak mempunyai pembantu rumah. Saya ada ke agensi untuk mencari pembantu rumah dan telah pun membayar sejumlah wang tetapi masih lagi dalam proses. Mahu tak mahu saya memang menjaganya sepenuh masa. Lagipun suami saya sendiri pun masih ragu-ragu untuk saya tinggalkan anak dengan orang yang masih baru dan tidak kenali, kerana kita tahu sekarang ini bermacam-macam isu dan masalah timbul mengenai pembantu rumah,” katanya.

Sementara itu, Betty akan meneruskan promosi lagunya yang berjudul Tak Sengaja yang telah pun di promosikan di laman sosial Youtube sebelum ini dan akan terbabit dalam penggambaran video klip untuk single nya yang seterusnya. (rtky/hfz)


Wanita Habiskan Lebih RM80,000 Untuk Kelihatan Seperti Jennifer Lawrence

Disebabkan obses dengan pelakon kegemarannya, wanita ini bertindak menukar dirinya sehingga sanggup berhabisan untuk kepuasan diri. Demi mendapatkan wajah seperti Jennifer Lawrence, wanita ini sanggup berhabis lebih RM80,000 (US$25,000).

Ibu yang berusia 30 tahun ini dikenali sebagai Kitty telah membelanjakan lebih RM80 ribu pada pembedahan plastik untuk kelihatan seperti idolanya, Jennifer Lawrence. Mengambil masa selama enam jam, Kitty menjalani enam operasi yang menyakitkan, termasuk fat graft, lipo-suction dan bedah hidung.

“Sudah tentu saya kelihatan seperti Jennifer Lawrence — saya fikir saya mempunyai persamaan dengan Jennifer Lawrence sebelum pembedahan dan selepas”

Walaubagaimanapun, suaminya tidak bersetuju dengan tindakan Kitty melakukan perubahan pada fizikalnya. Anda rasakan Kitty sama atau tidak dengan Jennifer Lawrence?


Fakta Hiburan Yang Perlu Anda Tahu Sebelum Masuk Pejabat Hari Ini (N.529)

VIDEO HARI INI: Rasanya belum reda lagi demam filem animasi Frozen yang sebenarnya kini sudah menjadi filem terbitan Disney paling laris sepanjang hayat — ini versi live Do You Want To Build A Snowman oleh Kristen Bell. Awesome!

Lagi kisah selebriti ini yang masih belum reda dari kontroversi, Hanez Suraya yang memfailkan saman terhadap bekas pembantu peribadinya kerana dakwaan memfitnah di laman sosial berniat untuk selesaikan masalah itu di luar mahkamah. – The Star

Sebelum ini ada dakwaan yang mengatakan bintang Captain America ini bakal bersara namun Chris Evans mengatakan yang hanya mahu berehat selepas kontrak bersama Marvel tamat dan fokus kepada bidang pengarahan. – Huff. Post

Berapa banyak filem berkisar Perang Dunia Kedua yang beliau mahu lakonkan? Terbaru Brad Pitt dikhabarkan sedang dalam pertimbangan untuk membintangi sebuah filem romantik berlatar zaman itu yang skripnya bakal digarap oleh Steven Knight. – Just Jared

Pelakon popular di China, Wen Zhang telah mencetuskan satu kontroversi besar apabila secara sukarela di laman sosial Weibo mengakui telah curang kepada isterinya dengan menjalin hubungan dengan rakan pelakon, Yao Di. Dasar lelaki #eh – Us Weekly

Sehari sebelum Gwyneth Paltrow dan Chris Martin mengumumkan yang mereka telah berpisah, pasangan itu dikhabarkan mengambil masa untuk bercuti sama dengan anak anak mereka di sebuah kediaman eksklusif di kepulauan Bahamas. – People


Pengarah Filem Lord Of The Rings, Peter Jackson Bantu Cari MH370

Jet pribadi Peter Jackson, Gulfstream G650 sedang digunakan dalam pencarian pesawat MH370 yang hilang 8 Mac lalu, berita disahkan sendiri oleh jurucakap beliau.

Radio New Zealand melaporkan bahawa pengarah filem trilogi ‘Lord of the Rings’ itu menyatakan okay untuk jet peribadinya digunakan dalam mencari MH370 yang membawa 239 penumpang berserta krew kabin itu.

Walaubagaimanapun, jurucakap Jackson, Matt Dravitzki tidak mahu mengulas mengenai berapa banyak pengarah itu mendapat ganti rugi bagi penggunaan jet peribadinya.

“Banyak pesawat awam dan tentera terlibat dalam carian, dan ia sama sekali sangat mengecewakan jika isu penggunaan jet peribadi yang dimiliki selebriti dijadikan berita, sedangkan ada 239 orang yang hilang,” jelas Dravitzki memberitahu Radio New Zealand.

Syarikat yang mengendalikan jet peribadi Jackson, Gulfstream G650 menggunakan pesawat untuk membantu dalam usaha carian antarabangsa dengan keizinan Jackson. Jet tersebut membantu untuk memudahkan komunikasi antara pasukan carian.

Difahamkan Peter Jackson membeli jet peribadi pada Mac lalu sekitar $ 80 juta. Ia diuruskan oleh Execujet dan berpangkalan di Wellington.

Gulfstream G650 diklasifikasikan sebagai jet dengan “ultra-high-speed, ultra-long-range business jet” dan juga “gold standard in business aviation”. Ianya juga lebih cepat, lebih jauh dan lebih selesa daripada mana-mana pesawat lain. Jet boleh membawa lapan penumpang dan empat anak kapal tanpa henti lebih daripada 12,000 km.


Mesra Di Instagram, Ziela Jalil Tepis Tuduhan Menggatal Dengan Keith Foo

Sejak kebelakangan hubungan diantara penerbit terkenal, Ziela Jalil dan pelakon tampan Keith Foo dilihat agak mesra dan akrab. Meskipun hubungan mereka bagaikan adik dan kakak dek kerana perbezaan jarak usia namun timbul cerita kurang elok mengenai kemesraan mereka itu.

Lebih-lebih lagi apabila Ziela tanpa berselindung berkongsi gambar kemesraan mereka menerusi laman Instagram dan Twitter miliknya. Niatnya lain namun tanpa disangka, gambar-gambar ini mencetuskan sensasi dalam kalangan peminat hingga ada yang mengkritik tindakan Ziela.

Lebih teruk, ada yang menganggap beliau mempermainkan agama kerana sanggup bergambar begitu sedangkan penampilannya nampak Islamik. Lebih biadap, segelintir mereka sanggup mengeluarkan ayat yang berunsur menghina terhadap ibu tunggal kepada tiga anak iaitu Puteri Julia Nabilah. Megat Jufri Nasrullah dan anak angkat Ibrahim Junid Abdullah.

Bercakap kepada Harian Metro, Ziela berkata beliau berhubungan baik dengan semua pelakon drama Ariana Rose dan tidak bersikap pilih kasih. Beliau juga memberitahu baru sekali berjumpa dengan Keith Foo, itupun selepas drama popular yang mencetuskan fenomema itu.

“Saya dikata macam-macam seolah-olah ada hati dan nak menggatal dengan mereka. Kalau suka, aksinya tak begitu. Baik saya peluk saja mereka dari belakang! Saya anggap mereka semua ini macam adik-beradik. Apatah lagi muka Keith pun ada iras muka anak lelaki saya Jufri. Saya tak fikir soal lain pun ketika itu”

“Keith datang bertemu saya berkenaan isu kontraknya yang ada masalah sebelum ini. Sesudah itu kami bergambar. Ketika itu saya terfikir kalau masukkan gambar ini di Instagram pasti akan jadi isu. Tapi apa salahnya saya berkongsi gambar ini dengan peminat”

“Memang betullah selepas itu teruk saya kena kutuk. Mulanya saya tak nak jawab kerana beranggapan suka hatilah sesiapapun nak kutuk. Tapi saya bengang apabila ada yang kaitkan nama anak saya dan suruh mereka ajar saya. Tak perlulah nak ajar mereka sampai begitu sekali. Cara mereka bukannya nak menasihat tapi lebih untuk mengaibkan orang”

“Memang saya pegang tangan Keith dan saya tak katakan perbuatan ini betul, tapi cara menegur itu salah. Saya bukan sempurna, bagaimanapun sebagai manusia kita perlu amalkan adab hubungan dengan Allah SWT dan hubungan dengan manusia”

“Sekali lagi saya katakan cara menegur itu yang tak kena kerana ayat yang digunakan sangat melampau,” jelasnya dengan panjang lebar. (rtky/fr)


Istana Budaya Bakal Sedia Polis Kawal Keselamatan Hanez Suraya

Kerana Hanez Suraya telah menerima beberapa ugutan dari pelbagai pihak ekoran kontroversi cintanya, Istana Budaya telah bersedia untuk melakukan kawalan ketat dan menyediakan polis berpakaian biasa sepanjang pementasan teater Projek Kahwin nanti.

Ketua Pengarah Istana Budaya, Datuk Mohamed Juhari Shaarani menjelaskan tindakan itu diambil sebagai langkah berjaga jaga terhadap beberapa ugutan yang diterima Hanez Suraya yang dibuat oleh segelintir individu selepas dikatakan merampas suami orang.

BACA: Hanez Suraya Dakwa Hubungan Dengan Romie Dapat Restu Keluarga, Tiada Halangan

“Kami buat keputusan untuk kekalkan Hanez Suraya dan bersedia berhadapan dengan sebarang kemungkinan. Bagaimanapun, kita akan tingkatkan kawalan keselamatan jika perlu selepas ada ugutan yang boleh menjejaskan keselamatan pelakon dan penonton sepanjang pementasan”

Laporan mStar Online juga menyebut yang teater Projek Kahwin akan mengekalkan Hanez Suraya untuk empat hari pementasan iaitu 11 hingga 14 Jun, sementara enam hari pementasan awal iaitu pada 6 hingga 10 Jun akan dilakonkan oleh Kilafairy.

“Hanez ada menyatakan hasrat untuk menarik diri selepas kontroversi tersebut, namun apabila perbincangan dilakukan kami bersetuju untuk kekalkan dia dan menambah pelakon baru iaitu Kilafairy,” jelas penerbit teater itu, Shawn Amer. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.528)

Selepas peminat dan para media tertanya tanya tentang status hubungan mereka, Johnny Depp dalam satu sidang media filem terbaru beliau Transcendence di China mengesahkan yang beliau kini bergelar tunangan kepada kekasihnya, Amber Heard. – Just Jared

Ahli kumpulan K-pop Girls’ Generation (SNSD), Hyoyeon dikhabarkan telah bergurau kasar secara melampau dengan seorang rakan lelaki sehingga rakannya itu membuat laporan polis mendakwa dikasari dengan sengaja. Wuuu ganas. – Soompi

Rangkaian NBC hari ini telah mengesahkan yang penyanyi lagu Happy, Pharrell Williams bakal menggantikan tempat Cee Lo Green dalam musim terbaru dan ketujuh The Voice akan datang yang sebelum ini beliau pernah hadir sebagai mentor undangan. – CNN

Selepas beberapa kali gagal dalam hubungan percintaannya sebelum ini, Amir Raja Lawak sekali lagi mendedahkan yang hatinya kini adalah milik seseorang selepas mendedahkan wajah insan bertuah itu di Instagram dan telah bersedia untuk berkahwin. – Sinar Harian

Lima tahun selepas pemergian Raja Pop ini, Michael Jackson bakal muncul dengan sebuah album baru berjudul XSCAPE yang akan mengandungi lapan buah lagu yang telah dirakamkan oleh penyanyi itu sebelum beliau meninggal dunia. – Huff. Post


10 Gambar Di Konsert Tertutup Christina Aguilera, Hotel Shangri-La KL

Konsert Twin Towers @Live 2014 sepatutnya diadakan minggu lepas di kawasan berhampiran KLCC sempena 2014 Formula One Petronas Malaysia Grand Prix di Litar Sepang.

Walau bagaimanapun, ianya telah dibatalkan sebagai tanda menghormati keluarga dan rakan-rakan para penumpang dan anak kapal yang terlibat dalam tragedi pesawat MH370. Malah, berita tersebut juga turut dikongsi di Facebook Twin Towers Alive.

Antara artis yang sepatutnya mengadakan persembahan termasuklah nama-nama besar seperti penyanyi sensasi K-pop, Rain selain penyanyi hebat dari England, Craig David dan juga penyanyi sensasi Christina Aguilera.

Biarpun konsert itu dibatalkan, Christina Aguilera dikatakan membuat persembahan secara tertutup di Hotel Shangri-la Kuala Lumpur untuk para peminatnya yang datang dari jauh untuk menyaksikan persembahan beliau.

Terdapat gambar dan video yang telah dikongsikan di laman web peminat Cristina Aguilera. Hanya peminat bertuah sahaja yang dijemput untuk menyaksikan beliau beraksi. Antara lagu-lagu yang dinyanyikan oleh beliau adalah What a Girl Wants, Say Something, Let There Be Love, Beautiful dan banyak lagi. Berikut gambar sekitar konsert tertutup penyanyi itu.


Krisdayanti Kesal Ahmad Dhani Ungkit Kisah Lama, Terlalu Peribadi

Walaupun kisah kegagalan rumahtangga bersama Anang sudah hampir 5 tahun berakhir, namun segelintir pihak masih lagi bercakap mengenai perkara tersebut. Krisdayanti tidak menyalahkan sesiapa kerana lumrah orang akan berkata selagi mereka tidak dapat apa yang diingini.

Jelas KD, dia selesa dan bahagia dengan kehidupan yang dimiliki bersama suami dan 4 orang anak. Dua hasil perkongsian hidup bersama Anang dan dua anaknya bersama Raul Lemos. Dia tidak mahu ambil peduli kata kata orang terhadap dirinya.

“Saya sudah selesa dengan kehidupan kini. Saya bukan seorang yang senang kecil hati apatah lagi punya perasaan yang tidak baik. Saya orangnya positif. Bukan saya tak peduli bila orang berkata tidak baik pasal saya. Saya dengar dan saya syukur kerana Allah duga saya. 10 orang berkata tak baik berkenaan saya, 1000 orang lagi menyayangi saya”

“Saya tidak akan berputus asa. Kerana nila setitik rosak susu sebelanga. Bagi saya, saya tidak melakukan sesuatu yang jelik. Takdir saya memang begini. Malah perpisahan saya dengan Anang juga sudah takdir. Saya dan Raul juga adalah takdir rezeki dari Allah”

Berkata tentang hubungan bersama Anang, hubungan mereka baik. Malah KD bersyukur Anang dikurniakan isteri yang baik. Hubungan KD bersama isteri Anang juga baik.

Tambah KD, sebelum ini di program Indonesian Idol terjadi sedikit salah faham apabila Ahmad Dhani menjadikan kisah silamnya sebagai bahan gurauan tanpa berfikir kesan yang akan dihadapi oleh anak-anak KD yang sering menonton.

“Kelmarin, sesuatu berlaku apabila Ahmad Dhani menjadikan gurauan tentang affair dulu. Setelah lima tahun masalah itu berlalu dan selesai. Saya fikir itu adalah tidak elok”

KD meluahkan rasa tidak senang nya kepada Raul dan dia bersyukur kerana dikurniakan lelaki yang bukan sahaja seorang suami tetapi teman rapat untuk mengadu dan bergantung pada apa situasi sekalipun dan menjadi seorang suami yang sanggup membela dia dan keluarga.

“Saya ceritakan pada Raul. Dia lalu bersemuka dengan Ahmad Dhani. Kami ada anak-anak yang sedang meningkat dewasa. Anak-anak akan menonton dan akan beri tempias pada mereka. Kita sebagai orang tua harus bijak dengan tidak berkata yang tidak enak”

Namun kini hubungan KD dan Ahmad Dhani sudah kembali jernih dan sedia kala. KD juga tidak mahu memanjangkan kisah kerana bagi KD, perkara yang melibatkan hal peribadi mungkin memakan sedikit masa untuk pulih.

“Mungkin orang diluar sana fikir saya ni diva jadi saya harus kelihatan sentiasa sempurna. Saya juga manusia biasa yang kadang-kadang buat silap. Jadi tolonglah jangan benci sesuatu yang kamu tidak tahu jalan ceritanya,” tambahnya lagi. (rtky/bsr)


Aidil Zafuan Hanya Mampu Beri Nafkah Rita Rudaini RM2,000 Sebulan

Dalam perkembangan terbaru kes tuntutan nafkah Rita Rudaini dan anak anak terhadap Aidil Zafuan, pemain bola sepak itu memberikan kenyataan kepada mahkamah yang beliau mampu membayar RM2,000 sebulan kepada bekas isterinya itu.

Menurut Aidil Zafuan, jumlah itu diberikan selepas beliau keluar dari rumah kelamin mereka di Kota Damansara pada Januari 2012 dan dari jumlah RM2,000 itu beliau tidak memecahkannya untuk bayaran tertentu kerana terpulang kepada Rita Rudaini untuk menguruskan wang berkenaan sebagai nafkah kepada dua anak lelaki mereka.

“Dalam tempoh perkahwinan, saya memberikan RM5,000 untuk bayaran rumah, makan minum dan pengangkutan. Tetapi, sejak keluar dari rumah, saya hanya bagi RM2,000 sebulan, selepas ditolak tanggungan rumah (sewa) RM3,000,” katanya ketika menjawab soalan peguam Datuk Mohd Zaid Mohd Zain yang mewakili Rita Rudaini selaku plaintif.

Dan sekarang kita tunggu sahaja komen para pemerhati dunia hiburan yang berbaur kahwin tahu mewah, bayar nafkah anak tidak mampu. Eh. (rtky/m)


Jue Aziz Kahwin Senyap Di Indonesia?

Sekitar September tahun lalu, ada khabar angin timbul mengatakan Jue Aziz telah berkahwin dengan seorang jejaka Turki kerana dilihat tampil bergambar dengan seorang bayi lelaki di akaun Instagram beliau — dan itu hanya sekadar khabar angin.

BACA: Bayi Di Instagram, Jue Aziz Kahwin Rahsia Di Turki? (ext.)

Seperti biasa, itu cerita lama. Terbaru kami ada menerima khabar yang mengatakan pelakon yang pernah dikaitkan dengan beberapa selebriti lelaki sebelum ini telah pun bernikah dengan seorang jejaka seberang di Indonesia.

Sumber kami memberitahu yang Jue Aziz telah pun selamat bernikah sekitar awal Mac lalu dengan seorang jejaka bergelar pemuzik bernama Bayu Daniels yang kerap membuat persembahan di Hard Rock Cafe, Kuala Lumpur.

Namun sumber kami yang lain pula berkata yang pasangan ini sudah selamat bernikah pada tarikh yang sama namun lokasinya masih tidak pasti sama ada di Indonesia atau Pulau Pinang.

Jika khabar yang kami terima ini benar belaka, tahniah kami ucapkan buat pasangan ini dan tidak perlu rasanya perkara baik untuk disorok dari pengetahuan ramai. Berikut beberapa gambar Jue Aziz bersama Bayu Daniels yang kami terima. Enjoice! (rtky/m)


Noryn Aziz Kini Hamil Selepas Empat Tahun Kahwin

Hadiah tahun baru paling bermakna buat Noryn Aziz dan suaminya pada 1 Januari lalu adalah apabila beliau disahkan hamil, Kandungan yang hampir memasuki usia lima bulan itu merupakan sesuatu yang dinantikan oleh mereka berdua dan pastinya mereka gembira.

Dia sama sekali menyangkal dakwaan orang ramai dia merancang kehamilan. Malah dari awal perkahwinan pelbagai cara diikhtiar oleh mereka suami isteri.

“Tepat 1 Januari lali, Noryn dapat tahu Noryn sudah hamil, seperti hadiah tahun baru buat kami. Masa itu usia kandungan sudah masuk 3 minggu. I memang nak anak sejak dari awal kahwin lagi pada tahun 2010. Dah macam-macam cara I ikhtiar untuk pregnant. Tahun ni I dah 37, semua perempuan mahukan anak dalam perkahwinan sebagai pelengkap rumah tangga”

Penyanyi Nurul Depp banyak memberi panduan dan tunjuk ajar kepada Noryn Aziz sepanjang kehamilan yang pertama ini. Pelbagai cara diikhtiar bagi memudahkan dirinya hamil. Selain turut merujuk kepada rakan-rakan dia turut mendapatkan nasihat pakar.

“Dari mula kahwin I dah cuba pelbagai benda. Cuba biodex dan macam macam lagi. Tapi yang terbaik kita kena check dalaman kita, apa yang kurang. Pada masa sama, Nurul Depp sarankan I buat akupunktur. Rupanya I kurang darah dan suami pun buat akupunktur sekali. I buat dalam masa 4 bulan dengan menggunakan kira-kira 30 jarum”

Walaupun lambat dikurniakan rezeki anak, Noryn tidak sekali rasa bersedih sebelum ini malah menjadikan dia lebih bersemangat untuk mencuba pelbagai cara.

“I tak pernah rasa down, malah macam-macam produk I makan. Motivasi terbaik bagi I adalah kita jangan paksa diri. I tunggu empat tahun. Ada lagi yang tunggu lebih lama dari I”

Kehamilan yang pertama sememangnya menerbitkan rasa gementar di hati Noryn apatah lagi hamil di usia yang agak lanjut. Namun dia bersyukur tidak mengalami alahan yang terlalu teruk. Cuma dia alah terhadap bau masakan. Malah di trimester pertama kehamilan dia langsung tidak memasak di rumah.

“Kitchen is closed for 3 months. 3 bulan I tak memasak. I tak boleh tahan dengan bau masakan. I cuma sediakan sarapan yang ringan untuk suami. Tapi sekarang dah ok. Dah boleh masak macam biasa balik,” ujar Noryn ketawa.

Dan pada 16 April ini, Noryn Aziz akan terlibat dengan malam minggu setiausaha menjadi artis undangan penyanyi Afgan bersempena Secretaries Week @ PICC yang diadakan di Pusat Konvensyen Antarabangsa Putrajaya (PICC). (rtky/bsr)


Captain America: The Winter Soldier Garapan Lengkap, Penuh Aksi

Kita imbas kembali filem Captain America: The First Avenger (2011) dimana rakan karib Steve Rogers bernama James “Bucky” Barnes dikhuatiri sudah mati setelah terjatuh dari kereta api dalam satu misi ketenteraan. Manakala Dr. Arnim Zola ditawarkan untuk berpaling tadah dari kuasa HYDRA untuk bekerjasama dengan Amerika dalam kajian sains kegunaan tentera yang seterusnya. Sebahagian besar penceritaan filem yang pertama itu berlaku dalam tahun 1942 iaitu asal-usul ‘penciptaan’ Captain America.

Captain America: The Winter Soldier (2014) pula ialah sekuelnya dengan menyelitkan filem The Avengers (2012) di antara kedua-dua filem. Kali ini Steve Rogers / Captain America (Chris Evans) bertugas di bawah arahan Colonel Nicholas Joseph “Nick” Fury (Samuel L. Jackson) ketua S.H.I.E.L.D. dengan gandingan rakan setugasnya Natasha Romanoff / Black Widow (Scarlett Johansson), Maria Hill (Cobie Smulders) dan askar hebat Sam Wilson / Falcon (Anthony Mackie).

Sebelah pihak penjahat pula, musuh utama Captain America kali ini ialah Winter Soldier (Sebastian Stan) yang bersekongkol dengan Alexander Goodwin Pierce (Robert Redford) serta cameo sebagai supercomputer Dr. Arnim Zola (Toby Jones). Filem kali ini akan menyaksikan kebangkitan semula kuasa HYDRA dalam kejutan cerita yang tidak disangka-sangka.

Kisahnya bermula dengan perkenalan Steve Rogers dengan Sam Wilson dalam suasana yang tenang semasa ber-jongging. Kemudian ia semakin mula beraksi dengan misi pertama Captain America dan rakan setugasnya untuk menyelamatkan kapal milik S.H.I.E.L.D. dari tawanan lanun Algeria yang diketuai oleh Georges Batroc. Semasa dalam misi itu, Natasha mengambil kesempatan untuk memuat turun suatu data dari kapal itu.

Pengembangan cerita seterusnya akan merujuk data itu yang menjadi taruhan dan rebutan semua pihak yang akan mengancam nyawa Steve, Nick, Natasha dan rakan setugas yang lain geng hero. Kalau dahulu Captain America beraksi di zaman Perang Dunia Ke-2, kali ini dia beraksi di dunia moden hari ini. Kalau dahulu musuh Captain America jelas iaitu Red Skull dan askar-askarnya, manakala kali ini musuhnya mungkin berada di dalam pasukannya sendiri.

Itu yang anda kena saksikan di pawagam apakah isi kandung data itu dan apakah implikasi darinya? Mampukah Captain Amerika berdepan dengan konflik terkini yang bercambah semasa dia ‘tidur’ selama 70 tahun yang lalu?

Captain America: The Winter Soldier bagus dari sudut penceritaannya yang berkaitan dengan filem pertamanya mengenai kuasa HYDRA serta dijalin bersama plot yang baru disulamkan dengan kisah kumpulan S.H.I.E.L.D. Asasnya ialah mengenai perebutan kuasa politik yang berakar-umbi semenjak kegilaan Johann Schmidt / Red Skull (Hugo Weaving) di tahun 1942 yang begitu taksub dengan kuasa HYDRA. Filem ini seperti ideologi HYDRA sesuai dengan motto “if a head is cut off, two more will take its place” merebak ke dalam kerajaan Amerika secara senyap dan sulit. Tapi jangan risau, ia cuma teori konspirasi dari Marvel Comics.

Saya berpendapat bahawa Captain America: The Winter Soldier ialah filem adaptasi Marvel Comics yang terbaik setakat ini sebagai sebuah filem berjudul superhero secara individunya. Ia mengandungi elemen political thriller, perkembangan watak Steve Rogers yang baik serta babak-babak aksinya gempak di darat dan udara. Ini contoh filem aksi fantasi adaptasi komik sehebat The Dark Knight (2008) yang bagus serba-serbinya, cerita dan penceritaan untuk menghasilkan hiburan yang maksima.

Kelebihan utama pembikinan filem adaptasi dari komik sebegini ialah pengembangan watak, perwatakan dan cerita yang sudah sedia ada dalam sirinya bertahun-tahun. Pengarahnya, adik-beradik Anthony dan Joe Russo, serta penulis skrip gandingan Christopher Markus dan Stephen McFeely hanya perlu meneliti setiap helai komik yang berkaitan dengan isi yang hendak difilemkan sahaja. Kerja yang mudah di atas kertas tetapi sukar untuk difilemkan.

Seperti filem-filem aksi fantasi superhero lain, yang menariknya ialah siapakah lawan kepada hero? Dalam Captain America: The Winter Soldier dari judulnya sendiri ia mengangkat watak antagonis utamanya iaitu Winter Soldier. Berbanding Red Skull, kali ini Captain America bukan sahaja berlawan secara fizikal dengan musuhnya tetapi juga tekanan politik secara halus oleh watak manusia yang gila kuasa iaitu Alexander Goodwin Pierce.

Captain America juga dibantu oleh rakan-rakan seperjuangan yang hebat iaitu Black Widow, Falcon dan Maria Hill. Mungkin kewujudan watak-watak sidekick itu sudah cukup mampu untuk membantu tanpa perlu memanggil The Avengers yang lain? Itu yang terfikir di fikiran saya di manakah Iron Man, Hulk dan Thor di saat-saat genting Nick Fury memerlukan mereka dalam filem ini? Jawapannya sudah tentu ada dalam sekuel Avengers: Age of Ultron (2015) nanti. Oh! Jangan lupa tonton filem ini sehingga habis credit roll kerana ada sedikit babak-babak petanda untuk sekuel filem itu ya!

Filem ini mengubah banyak pandangan penonton tentang kewujudan S.H.I.E.L.D. yang mengikuti siri filem adaptasi dari Marvel Comics. Seolah-olah Captain America: The Winter Soldier ialah titik-tolak dan persimpangan plot yang akan lebih rumit dan mengujakan untuk filem-filem sambungan seterusnya.

Captain America: The Winter Soldier bukan sahaja sebuah filem komersial bertih jagung aksi fantasi yang rangup sedap tetapi masih masuk akal dari sudut jalan ceritanya walaupun ia cuma adaptasi dari komik.

Saya menontonnya lebih dari sekali dan sudah tentu saya berikan 5 BIJI ROTIKAYA.


Imej Seksi Shila Amzah Ketika Menyanyi Di China Jadi Bualan Peminat

Tidak sunyi nampaknya penyanyi ini dari kontroversi — selepas khabarnya baru baru ini menjadi sasaran peminat di China kerana tragedi kehilangan pesawat MH370, kini penampilan beliau dalam satu program nyanyian di sana pula menjadi perhatian.

Malaysian Gazette hari ini melaporkan yang Shila Amzah baru baru telah tampil dengan skirt pendek bersama legging warna kulit yang menampakkan seolah olah penyanyi ini hanya memakai skirt pendek — sambil bertudung.

“Di Malaysia, rasanya belum ada penyanyi yang pakai macam tu. Walaupun masih menutup aurat, tapi legging yang sememangnya ketat dan warna seakan warna kulit boleh memberi pandang negatif masyarakat China tentang cara menutup aurat untuk wanita Islam”

“Nanti masyarakat China ingat, etika menutup aurat macam yang Shila pakai pula. Bertudung tapi boleh pakai skirt pendek dan dipakai bersama legging,” tulis laporan itu yang bimbang akan perspektif orang luar terhadap agama Islam.

Nampaknya Shila Amzah selepas ini perlu lebih berhati hati dalam pemilihan pakaian yang hendak dikenakan ketika tampil di kaca televisyen. Maklumlah, ramai peminat dan bukan peminat yang sentiasa memerhati. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.527)

VIDEO HARI INI: Pernah anda bertanya apakah rahsia keenakan Big Mac di McDonald’s? Video ini mendedahkan yang bahan bahan digunakan untuk burger tersebut boleh dibeli di kedai runcit biasa dan dihasilkan di rumah. Siapa kata susah? Heh.

Memiliki banyak lagu hits yang menjadi siulan ramai dan mula mengeluarkan produk berjenama sendiri, Pitbull mendedahkan yang beliau kini dalam perancangan untuk membina empayar sendiri dalam dunia perniagaan dan hiburan. – THR

Ada khabar mengatakan yang Kanye West akan membeli 10 cawangan restoran makanan segera Burger King di Eropah untuk bakal isterinya, Kim Kardashian bersempena perkahwinan mereka kelak. Kreatif sungguh hadiah. – Huff. Post

Penerbit filem & CEO Metrowealth International Group (MIG), David Teo melakukan percubaan berani dengan menyanyi apabila bakal berganding dengan Fida Ibrahim untuk projek terbarunya bagi menghasilkan single lagu pertama berjudul Kacang. – mStar Online

Hujung minggu lalu telah berlangsungnya majlis 2014 Nickelodeon Kids’ Choice Awards yang dihoskan dengan jayanya oleh Mark Wahlberg dan anda boleh membaca senarai penuh pemenang pada malam itu di sini. – E! Online

Dalam episod terbaru program variasi Infinity Challenge, pengacara nombor satu Korea, Yoo Jae Suk mendedahkan yang beliau kini lebih selesa untuk bergerak sendiri tanpa diuruskan mana mana agensi walaupun dikhabarkan banyak menerima tawaran lumayan. – allkpop


Sekitar Resepsi Perkahwinan Tertutup Syamsul Yusof, Puteri Sarah Liyana

Sebenarnya kami sendiri tidak pasti sama ada ini resepsi perkahwinan tertutup atau tidak kerana maklumat awal yang kami terima, pasangan ini hanya akan mengadakan resepsi pertama pada 18 April nanti di Dewan Perdana Felda.

Yang pasti, kami ada beberapa keping gambar sekitar resepsi pertama perkahwinan Syamsul Yusof & Puteri Sarah Liyana yang telah diadakan di N’dah Catering, Shah Alam malam tadi yang dihadiri oleh kaum keluarga dan juga rakan artis yang rapat.

Dalam laporan terdahulu oleh mStar Online, ibu Syamsul Yusof iaitu Datin Patimah Ismail berkata resepsi akan diadakan secara sederhana dan bakal dihadiri oleh rakan-rakan dan pihak media yang dianggarkan kira-kira 1,000 orang.

“Alhamdulillah, setakat ini persiapan berjalan dengan lancar. Malah Syamsul juga sudah sembuh daripada penyakit demam denggi dan mereka pun sudah berbulan madu ke Pulau Pinang”

“Pada 18 April nanti, majlis persandingan akan dihadiri seramai 1,000 orang tetamu manakala pada 20 April, kami turut mengadakan majlis di rumah bersama keluarga yang dianggarkan seramai 1,000 orang tetamu juga,” ujarnya.


Kes Palsukan Sijil Nikah: Ummi Nazeera Dakwa Ibu Dianiaya

Heroin filem Hikayat Merong Mahawangsa, Ummi Nazeera mendakwa ibunya usahawati Dato Maziah Musa dianiaya oleh bapanya iaitu usahawan Dato’ Zainul Abadin yang mendakwa bekas isterinya itu memalsukan sijil nikah mereka.

Ummi hadir menemani ibunya pada sebutan kes tersebut yang berlangsung di Mahkamah Majistret Kuala Lumpur, pada pagi Jumaat (hari ini). Malah aktres berkulit hitam manis ini dengan yakin berkata ibunya tidak bersalah dan mempunyai bukti-bukti yang kukuh.

“Saya yakin ibu saya berada di pihak yang benar. Beliau ada bukti yang kukuh. Malah ibu saya telah merujuk surat nikah itu kepada Majlis Narathiwat & sijil itu diperakui oleh pihak disana”

“Selain tu saksi yang tampil hari ini tidak relevan. Sebab itu peguam bela kami tidak bertanyakan apa-apa soalan kepada saksi itu tadi,”  katanya dengan nada tegas.

Laporan sebelum ini menyebut, Dato Maziah telah dituduh pada 20 Mei 2013 di Mahkamah Majistret Jalan Duta Kuala Lumpur dengan sengaja memberikan keterangan palsu pada perbicaraan di Mahkamah Rendah Syariah Wilayah Persekutuan KL pada 16 Oktober 2009.

Berdasarkan kepada pertuduhan, beliau dituduh melakukan kesalahan tersebut semasa perbicaraan di Mahkamah Syariah tersebut dengan menggunakan sijil nikah palsu bertarikh 25 Disember 1997 yang dikeluarkan oleh Majlis Agama Islam Narathiwat Thailand sebagai benar.

Pertuduhan dibuat di bawah seksyen 193 Kanun Keseksaan dan boleh dihukum di bawah seksyen 193 Akta yang sama yang memperuntukkan hukuman penjara selama tempoh tidak lebih tiga tahun dan denda jika didapati bersalah.

Dalam pada itu, Ummi mengakui terkejut mengenai tuduhan terhadap ibunya itu. Bahkan kes yang berlanjutan itu sikit sebanyak mengganggu pelajaran sewaktu dia melanjutkan pengajian dalam jurusan perniagaan di University of Melbourne, Australia.

“Saya terkejut bila berlaku tuduhan terhadap ibu saya. Sebenarnya perkara ni dari tahun lepas lagi tapi dipanjang-panjangkan dan masih tidak selesai lagi. Bapa saya sengaja mahu panjang-panjangkan kes ni sebab mahu menyusahkan ibu saya. Saya akui kes ibu saya sikit sebanyak menganggu pembelajaran saya sewaktu di Melbourne”

“Jadi hari ini saya tampil untuk menjelas memperbetulkan beberapa laporan media sebelum ini yang kurang tepat mengenai ibu saya,” katanya yang turut mengesahkan yang kini sudah tamat pengajian di sana sejak Disember tahun lalu.

Sementara itu abang Ummi, Nazreem Musa yang juga ditemui diluar mahkamah berkata mereka adik-beradik akan tetap menyokong ibu mereka.

“Sebagai anak-anak kami percaya ibu kami dan sentiasa berada dibelakang ibu kami menyokong beliau,”  kata Nazreem ringkas kepada media.

Mahkamah putuskan perbicaraan kes ini akan bersambung di pada 14 dan 5 Mei depan. (rtky/fr)


Fadzil Zahari Tidak Tolak Jodoh Dengan Yana Samsudin

Jelas sekali Yana Samsudin mahupun Fadzil Zahari sangat berahsia mengenai hubungan ‘cinta’ mereka. Walaubagaimanapun, Fadzil sendiri tidak menolak jika sudah tertulis jodohnya bersama gadis 29 tahun yang kelihatan semakin jelita itu.

Hubungan baik yang sudah terjalin selama empat tahun rasanya sudah cukup matang untuk diletakkan pada satu fasa yang lebih serius. Fadzil mengaku mereka berkawan rapat sejak empat tahun lepas. Mereka mula berkenalan ketika pengambaran filem Rempit V3 yang diarahkan oleh abang Fadzil, Farid Kamil.

Namun pasangan ini lebih selesa untuk tidak terlalu mendedahkan hubungan kepada umum.

“Keserasian kami buatkan saya selesa bersama Yana. Setakat ini kami belum lagi berbincang perihal nak berumah tangga. Tapi kalau di masa akan datang, kalau sudah ditakdirkan saya terima. Sekarang memang kami di fasa berkawan baik”

BACA: Yana Samsudin Cuba Buka Hati Untuk Bercinta & Kahwin Tahun Ini

Di usia yang mencecah 31 tahun memang dia sudah terfikir untuk berkahwin. Namun karier dan juga syarikat yang baru dibina memerlukan komitmen yang terlalu tinggi menyebabkan Fadzil memperlahankan dahulu soal jodoh.

“Saya dah 31 tahun, memang saya dah nak kahwin. Tapi sekarang komitmen saya pada syarikat terlalu besar. InsyaAllah lepas dah stabil sikit syarikat saya ni nanti, saya akan kembali memikirkan soal jodoh secara serius”

Fadzil Zahari juga berkata yang Yana Samsudin sudah berjumpa dengan kedua ibu bapanya — malah mereka pernah makan bersama.

“Yana sudah jumpa kedua ibu bapa saya. Tapi secara kebetulan, tidak dirancang pun. Kadang kadang sedang kami makan kat restoran, rupanya mak ayah saya juga makan kat tempat sama,” terang Fadzil mengakhiri perbualan ketika ditemui semalam. (rtky/bsr)


Hadiah Gitar Dari Suami Bakar Semangat Diana Danielle Untuk Terus Menyanyi

Bagi yang dah menonton filem Kami Histeria pasti tahu semua lagu dalam Kami Histeria adalah menggunakan suara asal Diana Danielle. Tidak dinafikan dia mempunyai bakat dalam bidang nyanyian — dan itu bukan kali pertama beliau menyanyi.

Diana kini sedang serius dalam meneruskan minat serta bakatnya dalam bidang nyanyian. Bahkan kini sedang merancang menerbitkan single. Dia kini dalam proses memantapkan vokal serta kemahiran bermain alat muzik.

“Saya ada rancnagan, saya sekarang nak belajar main gitar dengan sebaiknya dan habiskan kelas vokal supaya boleh berikan yang terbaik. Sebelum ada album saya kena ada pengalaman agar album saya nanti berkualiti”

Menjadikan Diana lebih bersemangat untuk mendalami muzik diatas sokongan yang ditunjuk suaminya. Jelas Diana lagi dia tidak memilih sebarang genre kerana setiap satunya mempunyai keunikan sendiri namun yang paling diminati adalah muzik jazz dan blues.

“Saya suka all types of music. Kegemaran saya adalah jazz dan blues — tapi ianya tidak dapat sambutan sangat jadi saya pilih muzik yang lebih mainstream, rock”

“Dalam hidup ni kena kumpul pelbagai skill. Sebab kita tak tahu skill tu satu hari nanti berguna untuk kita terutama macam sekarang. Ekononi negara tak berapa stabil. Kita tak tahu mungkin industri hiburan akan merudum. So what can I do next? So always try new things. Always take a risk. Kena ada something untuk kita survive”

Pada masa sama ramai menegur tubuh Diana yang semakin langsing dan jelita selepas melahirkan anak pertama. Diana menolak segala dakwaan yang mengatakan dia mengamalkan diet. Malah memberitahu sebelum berkahwin dia lebih kurus daripada sekarang.

“Orang cakap saya makin kurus lepas lahirkan anak. I must disagree. Sebelum kahwin saya lagi kurus dari sekarang. Masa kahwin dulu hati senang. Kerja saya makan setiap masa”

“Sekarang sudah bertiga. Saya jadi kelam kabut, setiap hari memang tidak cukup rehat. Lagipun saya career woman, banyak nak kena buat. Saya cuma amalkan kurang makan nasi,” tambah Diana Danielle lagi yang kini merupakan duta produk Downy bersama suaminya. (rtky/bsr)


Nazim Othman Mengaku Putus Cinta & Enggan Ulas Lanjut

Baru baru ini menerusi Instagram beliau, Nazim Othman ada memuat naik beberapa keping gambar memberikan gambaran yang beliau kini sudah kembali solo termasuk gambar tips untuk lelaki yang baru putus cinta.

Melalui mStar Online hari ini, Nazim Othman mengakui yang hubungan beliau bersama pelakon Bella Dally kini sudah berakhir namun beliau enggan untuk mengulas lanjut tentang kisah peribadinya itu kerana tidak mahu menjadi tatapan umum.

BACA: Terjun Bidang Nyanyian, Nazim Othman Bakal Tampil Dengan Lagu K-pop

“Saya tidak berminat untuk menjawab soalan (putus cinta) itu dan tidak mahu berkongsi kepada umum. Ia juga menjadi hak saya sama ada untuk menjelaskan tentang perkara ini atau tidak. Apa yang saya boleh katakan, it’s over (telah berakhir),” jelasnya.

Namun yang menariknya, Bella Dally yang dihubungi berkata yang mereka masih baik dan tidak tahu kenapa Nazim Othman bertindak sedemikian selain enggan memberikan ulasan lanjut.

“Kami masih baik. Saya tidak tahu kenapa dia berbuat demikian. Itu saja yang boleh saya ulas. Saya tidak mahu bercakap apa-apa mengenai perkara ini. Diharap semua pihak faham,” ujar Bella Dally ringkas tentang perkara ini. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.526)

VIDEO HARI INI: Seekor anjing yang telah diselamatkan dari terus hanyut dalam longkang telah menzahirkan rasa seronok dan bersyukur walau tanpa sebarang kata kata. Ya, anjing pun tahu berterima kasih. Muhasabah khas hari Jumaat dari kami di Rotikaya.

Ketika menunggu dalam kereta kerana kehabisan minyak di sebuah kawasan di pinggir Los Angeles, Zac Efron telah diserang oleh sekumpulan lelaki tidak dikenali kerana mereka sangka selebriti itu melontar botol ke arah mereka. – Just Jared

Khabar terbaru yang sampai ini mungkin satu testimoni tentang populariti pelakon Korea, Lee Min Ho selepas beliau dikatakan dibayar sebanyak US$470,000 untuk watak cameo dalam sebuah drama yang diterbitkan di China. – Soompi

Sekeping gambar yang menunjukkan bekas isteri Chris Martin, Gwyneth Paltrow berkucupan dengan bekas kekasih sekitar enam bulan lalu telah muncul di internet dan menimbulkan gosip baru tentang punca sebenar perpisahan mengejutkan ini. – Us Weekly

Bagi orang ramai, mungkin kehamilan Mila Kunis sesuatu yang mengejutkan namun sumber terdekat kepada pasangan ini berkata yang beliau dan Ashton Kutcher telah berbincang untuk memiliki anak sendiri sejak setahun yang lalu. – People

Demi menghormati tragedi kehilangan pesawat MH370, pengarah filem Zombi Kilang Biskut Mamat Khalid menjelaskan beliau telah membatalkan semua promosi filem itu yang telah pun menjengah pawagam sejak 20 Mac lalu. – Sinar Harian


Nur Fazura Bercium Sakan Di KLIA?

Ini khabar yang datangnya dari wartawan yang sedang membuat liputan tragedi kehilangan pesawar MH370 yang berada di Lapangan Terbang Antarabangsa Kuala Lumpur (KLIA) baru baru dan menyaksikan satu adegan drama seorang selebriti tempatan.

Bukan drama apa, menurut wartawan Malaysia Gazette ini beliau dan ramai petugas media lain ternampak seorang selebriti yang sakan melakukan adegan mesra bersama seorang lelaki persis sepasang kekasih yang sedang dilamun cinta.

“Sekali pandang persis aktres popular Nur Fazura bersama dengan seorang lelaki berkepala botak yang juga deejay popular dari Amerika Syarikat yang sebelum ini mereka mengakui sedang berkawan rapat,” tulis wartawan itu.

Wartawna itu turut menulis mengatakan yang pihak media tidak kisah jika sekadar melihat aksi orang bercinta namun apa yang dipaparkan mereka sedikit keterlaluan dan seakan tidak sensitif dengan orang sekeliling.

“Yang tidak faham kenapa mereka hingga suka sangat buat aksi over di khalayak ramai. Orang lain bercinta juga. Kalau setakat suap-suap makan, tak hairan pun”

“Tapi bila dah mesra lain macam sampai bercium, tangan masuk dalam baju, urut-urut belakang, lentuk kepala di bahu hingga malu pula nak tengok,” dedah wartawan itu lagi hari ini.

Menariknya, wartawan ini mendakwa para jurugambar sempat merakamkan aksi pasangan ini bermesra dan ianya menjadi rebutan untuk dilihat — bukan untuk disebarkan, tetapi untuk menghilangkan bosan buat sementara waktu.


Terjun Bidang Nyanyian: Nazim Othman Bakal Tampil Dengan Lagu K-pop

Kegilaan pelakon ini terhadap dunia hiburan Korea bukan satu rahsia di kalangan para peminat beliau dan baru baru ini, Nazim Othman mendedahkan yang beliau akan terjun ke bidang nyanyian bersama lagu baru berirama rancak dipengaruhi elemen K-pop.

Harian Metro hari ini melaporkan yang Nazim Othman atau nama sebenarnya Nushrul Alif Othman kini berdebar untuk secara rasminya melangkah dalam bidang nyanyian selepas telah menyiapkan single berentak rancak berjudul Destinasi.

Pelakon ini turut mengakui yang beliau telah melihat secara terperinci akan selera peminat beliau dan bersedia mengambil risiko akan penerimaan peminat terhadap lagu pertama beliau ini.

“Risau memang risau kerana tahulah pengikut muzik tempatan kita masih lagi berjiwa lebih kepada lagu mendayu atau balada. Lantas, lagu rancak sebegitu berkemungkinan bukan menjadi pilihan sangat buat mereka”

“Bagaimanapun, saya suka untuk mencuba sesuatu yang lebih berisiko lagipun untuk lagu Destinasi, sasaran pendengar saya memang daripada kalangan muda remaja”

“Saya pun tidak mahu yakin sangat penerimaannya bakal menjadi luar biasa kelak tetapi yang penting saya cukup berpuas-hati dengan hasil titik peluh sendiri itu,” jelas Nazim Othman.

Namun, beliau masih tidak mempunyai tarikh pelancaran untuk lagu tersebut lebih lebih lagi dengan insiden pesawat MH370 yang masih baru. (rtky/m)


Selebriti Malaysia Meriahkan Anugerah Sukan Dunia Laureus Di KL

Melihat kepada gambar yang dikirimkan ke laman sosial seperti Facebook dan Instagram malam tadi, nampaknya tidak ramai selebriti Malaysia yang dijemput untuk memeriahkan Anugerah Sukan Dunia Laureus (Laureus World Sports Awards) yang berlangsung malam tadi.

Namun yang pasti, malam tadi Istana Budaya di Kuala Lumpur dibanjiri oleh barisan nama besar dalam dunia sukan dunia yang hadir untuk meraikan atlet terbaik sepanjang tahun 2013.

Sebanyak enam kategori utama dipertandingkan dan bagi setiap kategori enam atlet telah dicalonkan dan bakal dinobatkan sebagai yang terbaik.

BACA: Sebastian Vettel and Missy Franklin win Laureus world awards (ext.)

Well, mungkin anda seperti kami bukan kaki sukan tidak ambil peduli pun tentang siapa yang menang pada malam tadi — lebih penting gaya selebriti Malaysia yang tampak elegan & mewah sekitar berlangsungnya majlis berprestij ini.

Selain bintang Hollywood, Benedict Cumberbatch & juga Jamie Foxx malam Anugerah Sukan Dunia Laureus juga turut melihatkan kelibat Datuk Siti Nurhaliza, Hans Isaac, Umie Aida, Carmen Soo dan Maya Karin. Berikut beberapa keping foto untuk tatapan anda.


Hanis Zalikha Harap Peminat Berhenti Anggap Dirinya Hanez Suraya

Memiliki nama yang seakan sama, Hanis Zalikha akui ada segelintir peminat yang terkeliru akan dirinya dengan pelakon kontroversi, Hanez Suraya. Sehingga sudah berkali-kali menerima tweet mahupun komen komen di Instagram yang menghentam dirinya berhubung isu percintaan Hanez Suraya baru baru ini.

Hanis Zalikha akui kesal dengan perkara tersebut. Namun mengambil langkah untuk berdiam diri dan mengharapkan apabila kes pelakon tersebut sudah reda, namanya tidak lagi dikaitkan dengan pelakon tersebut.

“Ada satu hari, fan club beritahu ada orang tersilap tweet berkaitan saya dan Hanez Suraya. Ahli fan club saya nak reply tweet tu tapi saya halang. Tidak lama selepas tu, orang yang tweet tu mintak maaf sebab dia baru sedar dia dah tersalah orang,” jelasnya ketawa.

Walaupun orang ramai sering tertukar nama mereka berdua, Hanis menjelaskan yang dia tidak pernah pula terfikir untuk menukar namanya.

“Sampai ada yang suruh saya guna nama Zalikha sahaja. Tapi Hanis tak mahu lah. Sebab dah selesa and senang dengan nama yang digunakan sekarang”

Walaupun dia sedar orang ramai cuma terkeliru dengan nama yang hampir sama, pernah juga terdetik di hati Hanis ketika orang ramai menonton program Raikan Cinta, orang bukan sahaja tersilap nama bahkan mungkin tersilap orangnya sekali.

Apa yang diharapkan oleh Hanis agar semua kontroversi yang melibatkan Hanez Suraya berakhir dengan segera. Tambahnya, hubungan mereka berdua tidak ada apa-apa masalah. Malah mereka kerap juga keluar bersama kawan-kawan lain.

Dalam perkembangan baru, Hanis Zalikha kini merupakan wajah baru Safi Balqis menggantikan Shila Amzah dan dia ditemui pihak media di majlis pelancaran Safi Balqis White Trilogi sekaligus memperkenalkan pelakon dan pengacara ini sebagai Gadis Balqis yang baru. (rtky/bsr)


Pelawak, Ali Mamak Meninggal Dunia

Penyanyi dan pelakon komedi popular era 80-an, Datuk Ali Mamak disahkan meninggal dunia kira-kira jam 4.20 pagi tadi akibat komplikasi paru-paru.

Allahyarham yang popular menerusi sitkom ‘Santan Berlada’ telah meninggal dunia di Hospital Universiti Kebangsaan Malaysia kerana kanser tahap kedua.

Perkara ini juga disahkan oleh anak lelaki beliau, Sharol Nizam melalui Facebook peribadinya.

Allahyarham yang merupakan anak kelahiran Kampung Pulau, Masjid Tanah, Melaka sudah berkecimpung dalam bidang seni selama kira-kira 25 tahun, dan telah dianugerahkan gelaran Darjah Seri Melaka (DSM) oleh Kerajaan Negeri Melaka pada tahun 2008 yang membawa gelaran Datuk.

Di samping berlawak, Ali juga merupakan seorang penyanyi lagu-lagu komedi yang tidak asing lagi dengan pelbagai rentak dan lagunya pula sarat dengan mesej berunsur kritikan sosial atas isu-isu semasa yang berlaku di negara ini.

Jenazah akan dibawa ke Hulu Langat, Selangor, untuk pengebumian sebelum Zohor.

Salam Takziah untuk seluruh keluarga arwah. Semoga ditempatkan dikalangan orang yang beriman. Al-Fatihah.


Fakta Hiburan Yang Perlu Anda Tahu Sebelum Masuk Pejabat Hari Ini (N.525)

VIDEO HARI INI: Paramount Pictures hari ini telah melancarkan trailer penuh pertama untuk filem bikin semula, Hercules yang menampilkan bintang popular Dwayne ‘The Rock’ Johnson sebagai teraju utama. Anda teruja untuk menonton filem ini?

Ini berita yang mengejutkan industri hiburan, vokalis kumpulan Coldplay iaitu Chris Martin dan Gwyneth Paltrow dilaporkan telah mengambil jalan untuk berpisah selepas melayari alam perkahwinan selama 11 tahun. Oh nooo! – Just Jared

Nazim Othman dan Datuk Siti Nurhaliza masing masing telah dinobatkan sebagai Raja & Ratu Selfie di laman sosial Instagram berikutan reputasi mereka yang suka mengambil gambar sendiri secara kerap untuk dikongsikan dengan peminat. – OHBULAN!

Empat bulan selepas kemalangan yang menyebabkan kematian Paul Walker, pihak menyiasat menyimpulkan yang pemanduan secara laju dan bahaya merupakan punca utama tragedi tersebut dan bukannya masalah teknikal kereta yang dinaiki. – Us Weekly

Dua kumpulan popular muzik pop Korea, 2NE1 dan BTOB dijadualkan akan muncul dalam program realiti TV America’s Next Top Model musim ke 21 yang akan menjalani penggambaran di Seoul sempena minggu fesyen di sana. – Soompi

Khabar terbaru di Hollywood mengatakan yang penyanyi popular Taylor Swift telah dilarang untuk bercinta dengan mana mana lelaki buat masa ini oleh agensi dan pihak pengurusan beliau kerana mereka sudah penat dengan karenah penyanyi itu. Betulkah? – Gossip Cop


Fasha Sandha Bercuti Ke Paris, Peminat Masih Tertanya Tanya Status Hamil

Sudah lebib seminggu rasanya sejak berita kehamilan pelakon popular ini diperkatakan ramai namun sehingga hari ini masih belum ada sebarang kenyataan rasmi dari tuan punya badan yang mengesahkan berita gembira itu. Kami tunggu, Fasha Sandha.

Namun, itu tidak menghalang para peminat untuk terus mengikuti perkembangan terbaru Fasha Sandha dengan melihat kepada kemaskini terbaru ahli keluarga dan orang terapat pelakon itu di media sosial seperti Instagram dan Facebook.

Fasha Sandha & suami, Rizal Ashram bersama keluar mereka kini sedang berada di Paris untuk menikmati percutian dan beberapa keping gambar terbaru pelakon itu telah muncul dan menguatkan berita kehamilan sebelum ini.

Dalam beberapa keping gambar yang dikirimkan ahli keluarga, Fasha Sandha kelihatan agak berisi daripada biasa dan para peminat yang meninggalkan komen di Instagram tampak kagum dengan penampilan beliau yang kekal cantik walaupun tanpa mekap. (rtky/m)


Anuar Zain Sebak Kenang Rakan Lama Mangsa Tragedi MH370

Penyanyi popular, Anuar Zain sentiasa terkenangkan dua rakan lamanya iaitu Ketua Pramugara, Andrew Nari dan penyelia, Patrick Francis Gomes yang berada dalam pesawat Penerbangan Malaysia (MAS) MH370 yang dilaporkan hilang sejak 8 Mac lalu.

Bercakap kepada mStar Online, Anuar Zain mengakui walaupun hubungan mereka tidak begitu akrab namun mereka pernah bekerjasama dan kebaikan kedua-dua lelaki tersebut sentiasa diingatinya sepanjang berkhidmat dengan syarikat penerbangan itu dari tahun 1990 hingga 2000.

“Andrew banyak membentuk saya dalam menjadi seorang pramugara yang baik ketika itu dan dia seorang yang cukup merendah diri dan mesra berbanding orang lain. Manakala Patrick saya mengingatinya sebagai seorang yang cukup berdedikasi dan sangat mementingkan keselamatan penumpang ketika berada di udara”

Anuar Zain mengakui menangis sebaik sahaja mendapat tahu berita mengenai kehilangan pesawat tersebut & juga tertekan mengenangkan nasib yang menimpa kesemua 239 penumpang dan kru selain sentiasa berharap mereka dapat pulang dengan selamat.

“Sebaik sahaja mendapat tahu kejadian itu air mata saya terus mengalir laju dan saya gagal menahan sebak. Ia adalah satu masa yang sukar bukan sahaja buat diri saya tetapi buat seluruh rakyat Malaysia yang tidak putus-putus mendoakan keselamatan pesawat itu,” katanya.

Anuar Zain ditemui pihak media ketika majlsi sidang media pengumuman penundaan persembahan Minggu Setiausaha yang disertainya iaitu Terindah… Anuar Zain yang dijadualkan pada 8 April tetapi terpaksa ditunda kepada 29 April depan. (rtky/m)


Bakal Bertunang, Nina Iskandar Sedia Untuk Berhenti Berlakon

Nina Iskandar who? Ya, kami tahu ada antara anda yang tidak kenal pun siapa pelakon baru ini namun beliau pernah digossipkan mempunyai hubungan cinta baru baru ini dengan anak lelaki Datuk K, Adib Khalid.

Pelakon ini juga sebenarnya baru sahaja setahun dalam dunia lakonan dan khabarnya beliau sudah bersedia untuk berhenti berlakon jika berkahwin kelak selepas mengambil keputusan untuk mengikat tali pertunangan dengan kekasihnya.

“Ternyata gosip yang mengatakan saya bakal bertunang dengan anak Datuk K itu tidak benar. Saya akan bertunang pada bulan Ogos ini dengan kekasih saya yang bernama Ahmad Heikal,” ujar Nina Iskandar kepada Kosmo! di tayangan perdana filem terbarunya.

Namun Nina Iskandar mengakui yang mereka masih belum mempunyai tarikh untuk berkahwin tetapi pelakon baru ini sudah bersedia untuk meninggalkan dunia lakonan selepas bergelar isteri kepada ahli perniagaan itu kelak.

“Tarikh kahwin belum ada lagi tetapi kami merancang bertunang dalam minggu pertama Ogos, selepas sambutan Hari Raya Aidilfitri,” tambah pelakon ini yang mengakui mengenali kekasihnya itu menerusi aplikasi Instagram dan WeChat. Bercinta zaman telefon canggih ‘kan? Heh.


Anzalna Nasir Tidak Nafi Ada Berlaku Salah Faham Dengan Izzue Islam

Sebelum ini desas desus mengatakan bahawa Anzalna Nasir dan pelakon kacak Izzue Islam mempunyai masalah ketika sesi penggambaran drama Aku Isterinya berlangsung, ternyata benar belaka beliau mengiakan perkara tersebut ketika di soal media selepas selesai sahaja sidang media pelancaran drama tersebut di Sri Pentas TV3.

“Kadang-kadang apa yang ditulis oleh wartawan itu betul dan saya tidak nafikan bahawa ada sedikit masalah, tetapi apa yang boleh saya cakap saya hanya buat kerja saya dan profesional dalam semua aspek sehinggalah penggambaran drama ini berakhir,” ujarnya pada petang itu.

Anzalna turut memberitahu bahawa apa yang dilakukannya adalah untuk menjayakan watak yang diberikan oleh pengarah dan apa yang dibuat masih mengikut batas-batas dan tidak lebih daripada itu. Katanya lagi banyak pihak yang perlu dia hormati dan menjaga maruah mereka seperti keluarga dan kekasihnya sendiri, pihak di sana dan juga orang-orang di sekeliling supaya tidak timbulnya spekulasi dan fitnah terhadapnya.

“Apa yang saya buat adalah memenuhi tuntutan karakter saya dan sekiranya karakter itu berlebihan saya cuba untuk elak daripada bersentuhan atau berpeluk hanya beberapa scene sahaja yang boleh disaksikan sebegitu, yang lain kalau boleh elak saya cuba elak”

“Saya kena menghormati dan jaga semua pihak termasuklah keluarga dan kekasih saya dan juga pihak di sana. Bukan apa sebelum ini saya banyak berlakon dengan suami orang seperti Aaron Aziz, Adiputra dan beberapa lagi pelakon yang lain tidak pernah pula masalah ini timbul tetapi tak mengapa apa yang penting saya telah menjalankan tanggungjawab saya dan semuanya telah berakhir dengan baik,” ujarnya panjang lebar.

Selepas berakhirnya penggambaran drama ini, Anzalna seakan-akan habis tempoh berpantang apabila berseloroh mahu mengadakan kenduri kesyukuran tamatnya proses penggambaran Aku Isterinya. Dia juga menganggap bahawa semuanya sudah tamat dan tidak ada apa masalah yang perlu dibincangkan lagi dan benda yang lepas biarkan lepas dan boleh dijadikan itu sebagai satu pengajaran buat semua dan tidak menolak sekiranya digandingkan bersama Izzue Islam dalam projek-projek yang akan datang.

“Saya profesional dan tidak ada masalah dengan sesiapa pun. Sekiranya digandingkan sekali lagi rasanya tidak ada masalah kerana ini merupakan kerjaya saya dan saya perlu bijak dalam menangani masalah sebegini, dan kalau boleh tidak mahu bergaduh atau apa sahaja kerana kita sudah matang dan cukuplah dengan apa yang telah terjadi ini,” katanya.

Sementara itu Anzalna turut memberitahu bahawa dia kini jarang bersama dengan kekasihnya dalam mana-mana majlis kerana tidak mahu dikatakan tayang kekasih dan hanya menemaninya sekiranya diperlukan memandangkan kekasihnya juga sibuk menguruskan halnya yang tersendiri.

“Tidak payah ikut sayalah” sambil berseloroh ketika diajukan soalan itu. Sebelum ini ada beberapa kali Afiq menemani saya ke beberapa majlis dan selepas ini kurangnya saya bersama dia sebab dia sibuk dengan aktivinya dan akan menemani saya sekiranya ada masa,” ujarnya mengakhiri perbualan.

Bagi anda para peminat Anzalna Nasir dan Izzue Islam jangan ketinggalan untuk menonton drama bersiri Aku Isterinya yang akan disiarkan bermula 31 Mac 2014 ini, setiap hari Isnin hingga Khamis pada jam 7.00 malam di TV3. (rtky/hfz)


Lisa Surihani Rai Ulangtahun Kelahiran Ke 28 Dalam Majlis Tertutup

Patutlah saluran televisyen E! News Asia memilih hujung minggu ini untuk menyiarkan program khas menampilkan Lisa Surihani, rupa rupanya selari dengan minggu ulangtahun kelahiran selebriti popular itu. Minggu kelahiran? Heh.

BACA: Lisa Surihani Bakal Dedah Rahsia Dalam Program Khas E! News Asia

Untuk meraikan ulangtahun kelahiran Lisa Surihani yang ke 28, suaminya Yusry KRU telah menganjurkan sebuah majlis sambutan secara sederhana yang dipercayai diadakan di kediaman pasangan ini yang turut dihadiri oleh kaum keluarga dan rakan artis.

“Happy birthday isteriku. Wishing you all the joy, happiness and love you can handle. Thank you for being so wonderful, I love you with all my heart,” tulis Yusry KRU dalam salah satu kemaskini terbaru beliau melalui akaun Instagram.

Walaupun Lisa Surihani mahu pun Yusry KRU tidak memuat naik sebarang gambar dari majlis sambutan tersebut, beberapa orang artis yang hadir seperti Scha al-Yahya, Nur Fazura dan Liyana Jasmay sempat berkongsikan detik istimewa itu bersama peminat.

Berikut beberapa keping gambar sekitar sambutan ulangtahun kelahiran ke 28 Lisa Surihani. Semoga panjang umur, murah rezeki dan dikurniakan kesihatan yang baik baik. Enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.524)

VIDEO HARI INI: Hujung minggu ini akan berlangsung perlumbaannya Formula 1 di Litar Antarabangsa Sepang dan jika anda ingin tahu, badan berwajib telah mengeluarkan satu arahan yang menyebabkan bunyi enjin menjadi jinak. Dengarkan.

Universal Pictures mengesahkan yang watak Paul Walker dalam filem Fast and Furious 7 akan diteruskan menggunakan aktor dan badan pendua selain menggunakan teknolgi CGI untuk melengkapkan filem itu yang bakal disambung prosesnya bulan ini. – Huff. Post

Juara program Anak Wayang musim pertama iaitu Hairi Safwan telah sah bergelar suami kepada bakal guru, Fara Afiza Azman dengan sekali lafaz di sebuah majlis yang berlangsung di Kepala Batas, Pulau Pinang pada Sabtu lalu. – mStar Online

Filem adaptasi terbaru, Divergent telah mendapat sambutan hangat dari peminat filem di seluruh dunia dan di Amerika Syarikat sendiri filem ini dijangka akan mengutip lebih US$60 juta selepas tayangan sepanjang hujung minggu. – EW

Penyanyi remaja ini entah mahu mencipta rekod dunia atau apa tetapi yang pasti Justin Bieber telah meminta seorang pelukis tattoo untuk melukis tattoo di badannya ketika terbang dalam kapal terbang di ketinggian 40,000 kaki. – TMZ

Bersempena dengan ulangtahun kematian penyanyi popular Kurt Cobain, pihak polis di Seattle telah mendedahkan beberapa keping gambar sekitar siasatan akan kejadian bunuh diri penyanyi itu yang tidak pernah dilihat sebelum ini. RIP Kurt Cobain. – THR


Hanez Suraya: Keluarga Restu Hubungan Cinta Saya Dan Romie

Masih berminat dengan kisah Hanez Suraya? Ya, kenapa tidak. Pelakon ini kini masih menjadi buruan media selepas kontroversi yang melanda dan khabarnya baru baru ini telah digugurkan dari terus menjadi duta produk kecantikan, Aura White.

BACA: Kontroversi Suami Orang, Kontrak Hanez Suraya Sebagai Duta Aura White Dibatalkan

Bercakap kepada Utusan Malaysia baru baru ini, Hanez Suraya mendedahkan yang beliau tidak tertekan dengan perkembangan terbaru itu dan berkata semua orang mempunyai masalah.

“Saya macam biasa sahaja, untuk apa rasa tertekan sangat? Lagipun semua orang ada pastinya ada masalah, terpulang kepada kita bagaimana caranya untuk menyelesaikan kekusutan itu”

Hanez Suraya juga ditanya tentang reaksi keluarga beliau tentang kontroversi yang melanda dirinya ketika ini dan beliau memberitahu yang keluarga tidak mempunyai masalah dengan semua ini selain merestui hubungan dengan Romie.

“Sejak daripada awal lagi mereka sudah pun tahu dan merestui hubungan saya bersama Romie. Memandangkan kami sudah dapat restu daripada keluarga, saya berani meneruskan hubungan ini. Apa sekalipun, bagi saya restu keluarga terlalu penting”

“Biarlah seribu orang mendesak saya putuskan hubungan dengan Romie tetapi selagi keluarga menyokong hubungan kami, saya tidak akan dengar pendapat orang lain. Bukan mereka di luar sana yang memberi saya makan dan berada di sisi tatkala saya susah”

“Tetapi keluarga tetap bersama-sama. Pada saya, selagi keluarga menyokong segala tindakan, saya akan dengar kata mereka,” tambah Hanez Suraya lagi yang mengakui sedang bahagia dengan Romie. Kerana kenapa tidak ‘kan? Heh. (rtky/m)


Zahiril Adzim Akan Berguru Dengan Ayah Untuk Filem Pekak

Pelakon Zahiril Adzim menjelaskan bahawa dia bakal berguru dengan ayahnya yang merupakan seorang guru di sekolah pendidikan khas bagi menjayakan watak dalam filem terbarunya yang berjudul Pekak terbitan Grand Brilliance dan arahan pengarah baru, Khairul Azri.

“Sebelum saya menjalani penggambaran sudah semestinya saya akan tengok sedikit karakter Pekak itu bagaimana cara mereka hidup dan berinteraksi dengan masyarakat. Selain itu, saya juga akan meminta bantuan dan belajar bersama ayah untuk menyelami karakter sebagai OKU (pekak) memandangkan ayah saya seorang guru di sekolah pendidikan khas,” katanya.

Dia turut memberitahu bahawa jalan cerita filem ini amat berbeza sekali kerana sebagai seorang hero dia terpaksa untuk melakonkan watak sebagai seorang yang pekak dan ini membuatkan filem ini berbeza dari filem yang pernah dilakonnya sebelum ini.

“Filem kali ini agak mencabar dan wataknya juga agak berat kerana sepanjang filem ini saya tidak ada dialog dan ini agak sukar tetapi saya akan cuba untuk memberikan persembahan yang terbaik. Lagi pun jalan cerita ini agak berbeza kerana selalunya sebagai seorang OKU karakternya akan menjadi seorang yang baik tetapi dalam filem ini agak berbeza sedikit watak dan peranannya itu,” ujarnya mengakhiri perbualan. (rtky/hfz)


Lisa Surihani Bakal Dedah Rahsia Dalam Program Khas E! News Asia

Meskipun Lisa Surihani yang juga isteri kepada pengarah dan pelakon Yusry KRU ini sedia dikenali ramai, namun ada beberapa perkara yang peminat tidak pernah tahu mengenai siapa sebenarnya heroin filem Istanbul Aku Datang ini.

Bagaimanapun, pendedahan tersebut bakal dibuat oleh beberapa individu yang paling rapat dan penting dalam hidupnya seperti suaminya sendiri iaitu Yusry, ibunya serta sahabat baiknya.

Menariknya, rahsia Lisa Surihani bakal dibongkarkan secara eksklusif menerusi program E! News Asia Special dan bakal ditayangkan pada 30 Mac ini di Astro Channel 712, jam 10.00 malam.

Lisa Surihani yang ditemui pada majlis pelancaran dan sidang media program tersebut semalam, Lisa berkata dia berasa bertuah dan tidak menyangka kerana terpilih sebagai selebriti Malaysia pertama untuk muncul dalam program E! News.

“Ketika pihak E! News menyuarakan hasrat yang mereka mahu membuat sebuah program khas tentang diri saya, saya terkejut. Rasa macam tak percaya dan tak sangka dipilih oleh pihak E! News sebagai selebriti pertama di Malaysia. Tapi saya sangat menghargainya dan anggap ia satu penghormatan buat diri saya,” kata Lisa Surihani pada sidang media E! News Asia Special di sebuah hotel terkemuka di ibu kota, semalam.

Dalam pada itu Lisa berkata, meskipun dirinya sudah dikenali ramai namun adakalanya dia terlupa bahwa dirinya seorang selebriti.

“Sejujurnya kadang-kadang saya terlupa yang saya seorang selebriti. Sebagai contoh, kalau saya sedang berjalan di pusat membeli-belah, kemudian jika ada orang yang menghampiri saya dan mahu mengambil gambar bersama, perkara pertama yang terlintas difikiran saya ialah mereka ini saudara mara saya di sebelah siapa? Sebelah ibu atau ayah saya? Bila lama sikit baru saya sedar yang mereka ini peminat,” katanya sambil tersenyum.

Justeru Lisa Surihani juga berkata dia teruja untuk mendengar pendedahan juga perspektif orang sekeliling mengenai dirinya yang dia sendiri tidak pernah tahu.

“Saya teruja nak dengar apa kata orang-orang yang dekat dan penting dalam hidup saya ini mengenai saya. Sebenarnya saya ada juga cuba memujuk suami, bertanya pada dia apa soalan yang di tanya E! News kepadanya tentang saya. Tapi suami saya tidak mahu memberitahu sebaliknya dia berkata, nanti tengoklah”, kata Lisa lagi.

E! News Asia Special sebelum ini pernah menampilkan beberapa artis popular Asia seperti Aaron Aziz daripada Singapura, Jay Park (Korea Selatan) dan Anne Curtis (Filipina). (rtky/fr)


Sharifah Sakinah Jelaskan Isu Tayang Perut Di Instagram

Pelakon dan sesekali pelawak, Sharifah Sakinah yang ditemui ketika sesi bacaan skrip filem terbarunya yang berjudul Pekak di Sri Pentas petang semalam telah menjelaskan beberapa perkara berhubung isu yang mengatakan dia sengaja mendedahkan perutnya di laman Instagram.

“Saya sebenarnya tayang perut bukan secara sengaja. Tujuannya adalah untuk menjadi model kepada peminat-peminat yang menyaksikannya supaya dapat menjadi inspirasi kepada mereka semua untuk lebih semangat menjadi cantik, kurus dan sihat”

“Kalau boleh saya nak mereka dapat perut, otot yang cantik seperti apa yang telah saya pamerkan itu. Saya tak kisah apa orang nak cakap dan apa yang saya lakukan ini adalah positif dan saya nak lihat ramai di antara mereka berjaya dan sihat dan itulah matlamat dan tujuannya yang sama,” katanya panjang lebar.

Sementara itu dia turut memberitahu bahawa program “Sakinah Fitness” akan menjalani fasa yang serius apabila akan berkobolarasi bersama-sama dengan E-Fitness di One Subang, One City Mall di mana akan disasarkan seramai 5000 penyertaan yang akan menjalani program selama 3 bulan.

Dia juga akan menjalankan aktiviti kecergasan selama 52 jam yang akan dijayakannya pada bulan September ini yang dinamakan sebagai Sakinah Fitness Fiesta.

Tidak dinafikan juga bahawa platformnya sebagai artis memudahkannya untuk menarik peminat menyertai program kecergasan ini.

“Saya tidak menafikan bahawa penglibatan saya sebagai seorang artis telah berjaya menarik lebih ramai peminat untuk menyertai program ini selain daripada meningkatkan kesedaran kepada mereka tentang aktiviti yang menyihatkan ini,” tuturnya.

Sharifah Sakinah juga bakal melancarkan produk jenamanya tersendiri tidak lama lagi, Sakinah Skincare yang merupakan produk penjagaan badan bagi mereka yang aktif bersukan.

“Sekarang ini saya masih mencubanya terlebih dahulu sebelum ianya dipasarkan pada penghujung tahun ini untuk memastikan kualiti dan kandungannya,” tambahnya lagi. (rtky/hfz)


Suami Sari Yanti Enggan Komen Lanjut Isu Cerai, Bukan Selebriti

Dengan menggunakan alasan yang beliau bukannya bergelar seorang selebriti, suami kepada Sari Yanti enggan untuk mengulas lanjut tentang isu penceraian mereka yang kini sudah sampai ke tahap proses di mahkamah.

Mohd Edy Casmadi Che Hussin yang kini berusia 34 tahun meminta supaya semua media tidak bertanyakan kepada dirinya tentang keretakan rumahtangga beliau bersama Sari Yanti dan berkata tidak mempunyai sebab untuk memberikan kenyataan kerana bukan seorang selebriti.

BACA: Sari Yanti Disahkan Fail Cerai 25 Februari Lalu, Gagal Hadir Ke Mahkamah

“Tanya dia, jangan tanya saya. Lebih baik dia (Sari Yanti) yang berikan komen mengenai perkara ini kerana saya bukannya selebriti,” katanya kepada mStar Online.

Mohd Edy hadir di Mahkamah Syariah Seremban bagi sebutan permohonan kembali taat & nusyuz yang difailkan terhadap Sari Yanti selaku defendan pada 7 Mac lalu dihadapan Hakim Syarie, Abdul Halim Abu Samah.

Kegagalan sampaikan surat saman secara terus walaupun Sari Yanti telah dimaklumkan tentang tuntutan ini menyebabkan peguam Mohd Edy, Munirah A. Bakar memohon di mahkamah supaya penyampaian surat saman dapat dibuat secara tampalan di rumah pelakon itu di Kuala Pilah.


Fakta Hiburan Yang Perlu Anda Tahu Sebelum Masuk Pejabat Hari Ini (N.523)

VIDEO HARI INI: Anda pasti gunakan Google saban hari dan selepas ini anda akan melihat servis paling popular di dunia itu dalam perspektif yang berbeza.

Secara rasminya, Disney dan LucasFilm mengumumkan yang filem terbaru Star Wars: Episode VII yang bakal diarahkan oleh J.J. Abrams akan memulakan penggambaran pada Mei nanti dan jalan cerita akan mengambil salur masa 30 tahun dari set Return of the Jedi. – Us Weekly

Isteri kepada Fizo Omar, Mawar yang juga merupakan anak pengasas tudung jenama Fareeda mengakui hanya memakai setiap tudung yang dimiliki hanya sekali dan sehingga kini memiliki lebih 1,000 helai tudung berbeza dalam almari. – mStar Online

Pelakon Cameron Diaz kini sedang bercuti bersama rakan rakan wanitanya di kepulauan Caribbean menjadi perhatian media Hollywood selepas beberapa keping gambar beliau mandi dan berseronok di pantai dengan separuh bogel. – Huff. Post

Dalam satu program televisyen ketua kumpulan Girls’ Generation (SNSD), Taeyeon melahirkan kebimbangan yang para peminat mereka akan beralih arah ke kumpulan lain dek kerana mereka mengambil masa lama untuk tampil dengan muzik baru. – Soompi

Pengarah penuh berseni yang sebelum ini berjaya menghidupkan Lost in Translation dan The Bling Ring, Sofia Coppola khabarnya kini sedang berbincang untuk mengarah filem terbaru tentang watak fantasi A Little Mermaid, versi live. – Deadline


Sari Yanti Disahkan Fail Cerai 25 Februari Lalu, Gagal Hadir Ke Mahkamah

Harian Metro hari ini melaporkan yang Sari Yanti dan suaminya Mohd Eddy Casmady tidak hadir untuk mengikuti proses sulh (berdamai) yang sepatutnya berlangsung di Kompleks Mahkamah Syariah Seremban, semalam.

Sari Yanti atau nama sebenarnya Sari Yanti Mohamad Nazari yang berusia 30 tahun difahamkan telaj memfailkan permohonan cerai pada 25 Februari lalu dan tidak dapat hadir ke mahkamah kerana suaminya ke luar negara atas urusan kerja.

BACA: Sari Yanti Minta Berpisah Dari Suami, Tidak Mahu Pulang Ke Rumah (ext.)

Aktress yang kini merupakan peserta program Fear Factor Malaysia dan suami difahamkan perlu melalui proses sulh pertama bagi membolehkan masalah rumah tangga mereka diselesaikan secara baik.

Laporan terbaru ini sekaligus mengesahkan spekulasi yang menjadi buah mulut ramai peminat dunia hiburan beberapa minggu kebelakangan ini.

Sari Yanti mendirikan rumah tangga pada 16 Januari 2009 dan hasil perkongsian hidup itu, mereka dikurniakan dua anak lelaki, Barr Al Aliy, 4, dan Basit Al-Haq, 2.


Sarimah Ibrahim Bawa Kekasih Baru Bergelar Kerabat Ke Konti?

Lama rasanya kita semua tidak mendengar cerita tentang Sarimah Ibrahim yang kini aktif bertugas di stesen radio Mix FM dan pagi ini, beliau menerima perhatian ramai gara gara kehadiran teman lelakinya ke konti radio. Apa cerita?

Sejak beberapa minggu yang lalu, Mix FM telah melancarkan program pagi berjudul Desperately Seeking Sarimah yang menampilkan Sarimah Ibrahim menemubual beberapa orang lelaki yang merupakan calon untuk keluar bertemu janji (date) dengannya.

Namun pagi tadi, Sarimah Ibrahim khabarnya telah membawa seorang lelaki bernama Jamie yang didakwa merupakan teman lelaki barunya dan ini menimbulkan persoalan sama ada jejaka itu benar benar kekasihnya atau sekadar gimik radio?

Jejaka yang tampil bersama Sarimah Ibrahim pagi tadi (gambar) telah dikenalpasti sebagai Tunku Nadzimuddin yang merupakan salah seorang kerabat Negeri Sembilan & pernah menjadi perhatian media sekitar tahun 2009 kerana perbalahan dengan seorang kerabat negeri lain.

Melalui satu komen yang ditinggalkan pendengar di Facebook Mix FM, sebuah video yang menunjukkan pasangan ini menyambut ulangtahun kelahiran Sarimah Ibrahim baru baru ini di Zeta Bar, Kuala Lumpur seakan mengesahkan yang mereka sudah lama bercinta. Hmm.


Hamil Di Usia 41 Tahun, Rozita Che Wan Sudah Ada Nama Untuk Bakal Anak

Berita kehamilan pelakon ini mendapat perhatian ramai minggu lalu selepas tuan badan sendiri mengesahkan perkara itu melalui sekeping gambar yang dikirimkan ke Instagram ketika bercuti di Krabi, Thailand baru baru ini.

BACA: Rozita Che Wan Kongsi Berita Gembira Di Instagram, Kini Hamil

Namun perkongsian Rozita Che Wan tersebut turut mengundang kata kata kurang enak daripada segelintir peminat dan pelakon ini seperti biasanya katanya tidak mengambil pusing dengan apa apa tanggapan orang yang berbaur negatif.

“Kenapa saya perlu malu untuk mengandung di usia kini? Bukannya terlalu tua. Bukan juga saya mengandung secara yang salah. Saya tidak ambil kisah bagi mereka yang mahu bersikap negatif, itu melambangkan keperibadian mereka yang tidak boleh tengok kegembiraan orang lain”

Rozita Che Wan turut mendedahkan yang pada awalnya, Zain Saidin seakan takut & risau untuk melakukan pemeriksaan sama ada beliau hamil atau tidak namun akhirnya suaminya itu sendiri yang pergi membeli kit pengesan kehamilan di farmasi.

“Memang Zain ikuti waktu subur saya, jadi dia tahu keadaan saya. Bila sudah lambat datang bulan, saya beritahu dia untuk membuat ujian sendiri. Namun dia terlalu berdebar sampai menolak untuk melakukan ujian tersebut. Dia mungkin tak mahu kecewa”

“Bagaimanapun akhirnya dia sendiri yang membelinya. Sampai kini, pengesan kehamilan itu disimpan Zain dengan rapi yang menggambarkan bagaimana seronoknya dia bila mengetahui saya mengandung,” tambahnya yang bakal bercuti dari berlakon.

Laporan Utusan Malaysia yang sama turut menyebut yang Rozita Che Wan & Zain Saidin sudah memilih nama Muhammad Ali atau Aishah untuk bakal anak mereka nanti. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.522)

VIDEO HARI INI: Imaginasi manusia memang tidak berpenghujung dan ini pula video bagaimana rupanya jika kamera ‘selfie’ rakyat Malaysia, GoPro digunakan oleh Superman.

Kesahihan pelakon ini kini sedang hamil masih belum terjawab dan pengurus kepada Fasha Sandha dalam satu kenyataan kepada media berkata biarlah perkara itu disahkan sendiri oleh tuan punya badan yang kini masih berada di kepulauan Bali. – Murai

Kanye West nampaknya tidak akan didakwa lanjut berkaitan isu beliau melakukan keganasan terhadap seorang jurugambar di LAX namun akan menjalani rawatan anger management selama 24 sesi dan melakukan khidmat masyarakat selama 250 jam sebagai ganti. – TMZ

Bintang One Direction berusia 20 tahun, Harry Styles khabarnya telah belanjakan US$4 juta untuk memiliki sebuah kediaman mewah di Beverly Hills dan khabarnya bersedia untuk terus berpindah dari kota London. Bertuah badan. – Celebuzz!

Ahli Wonder Girl yang kini sudah berkahwin, Sunye mengumumkan dalam satu surat kepada para peminat yang beliau dan suami akan berpindah ke Haiti untuk lima tahun dan ini membuatkan masa hadapan kumpulan semakin tidak pasti. – Soompi

Seperti Rihanna sebelum ini, nampaknya Lady Gaga juga pernah mengalami masalah kewangan pada 2009 kerana melaburkan kesemua US$3 juta yang dimilikinya ketika itu untuk pentas konsert jelajah Monsters Ball. Pelaburan berbaloi nampaknya kini. – NY Daily News